Game Sonic Sua eta ura Online. Play for free\nGame Sonic Sua eta ura\nPlay jokoa Sonic Sua eta ura Online:\nGame Description Sonic Sua eta ura\nGenero gogokoenak walker, eta pertsonaiak painfully ezagutzen gehiago, baina orain mini Sonic bat jokatu behar duzu. Elkarrekin jolastu besterik ez da beharrezkoa, pertsonaia bakoitzak lehenengo eta alderantziz laguntzeko delako. Atea irekitzen du, jaso objektuak eta goi mailako mugitu eta batez . Play jokoa Sonic Sua eta ura konektatuta.\nTekniko jokoa Sonic Sua eta ura ezaugarri\nGame Sonic Sua eta ura gehitu: 16.09.2014\nJokoa jokatzen: 6756 aldiz\nGame Rating: 4.61 errondan 5 (62 kalkuluen arabera,)\nBezalako jokoa Sonic Sua eta ura Jokoak\nDeskarga jokoa Sonic Sua eta ura\nEmbed Joko Sonic Sua eta ura zure web orrian:\nJokoaren txertatu Sonic Sua eta ura zure webgunean, kopiatu kodea eta itsatsi zure webgunean html kodean. Gainera, nahi duzu jokoa bada Sonic Sua eta ura, eta kopia Posta elektronikoz edo zure lagun guztiekin lotura bidaltzeko, jokoa partekatu munduarekin!\nJokoa Sonic Sua eta ura-rekin, baita ere, jokoa jokatu zen:


N-634 errepideko errei bat itxita dago Urretan, martxoan eraitsi zuten pasabideko eskailerak kentzeko | Geuria\nN-634 errepideko errei bat itxita dago Urretan, martxoan eraitsi zuten pasabideko eskailerak kentzeko\nN-634 errepidea airetik zeharkatzen zuen Urretako pasabidea kendu zuten martxoaren 24an. Apirilaren 20an eta 21ean alde bietako egiturak kenduko dituzte.\nMartxoaren 24an eraitsi zuten Urretako aireko pasabidea // Argazkia: Galdakaoko Udala\nN-634 errepidea airetik zeharkatzen zuen Urretako pasabidea kendu zuten martxoaren 24an. Orduan, kalearen alde bietako eskailerak ez zituzten eraitsi, baina dagoeneko hasi dira lan horiekin eta gaur eta bihar artean kenduko dituzte alde bietako bi egitura horiek.\nZentzu horretan, apirilaren 20an eta 21ean N-634 errepideko eskumako erreia moztuta egongo da 08:00etatik 19:00etara, Galdakaorako norabidean. Beste erraila zabalik egongo da, beraz, ez dute trafikoa etengo.\n“Esku-hartze honekin gune berri bat irabaziko du Urretak. Zugutzu aldean ingurua atondu egingo dugu, baita Urreta aldekoak ere. Kasu horretan, Musika Eskolaren aurrealdean espazio berri bat sortzea ahalbidetuko du horrek”, diote Udaletik. Gainera, Tximiolarrera igotzeko eskailerak jarriko dituztela adierazi dute Udaletik.\nEsku-hartze hau Gobernu Planaren barruan zehaztuta zeukan Udalak. “Oztopo arkitektoniko handia zen pasabidea, mugikortasuna zailtzen zuena eta errepidea zeharkatzea askorentzat ezinezko egiten zuena”, diote Udaletik. Zubia kentzearen eskaera aspalditik zetorren bertan bizi diren herritarrengandik eta horregatik, errepidea zeharkatzeko semaforoa jarri zuen Udalak duela urtebete.\nUrretako pasabidea eraitsita, Musika Eskolaren aurrealdean espazio berri bat sortzea ari da aztertzen Udala\nSailkatuta: Pasabidea, Urreta\nUrreta eta Tximiolarre Goikoa lotzeko igogailua bukatuta egongo da urte amaierarako\nArkotxako Olaganeko pasabidea lizitazio fasean sartu du Zaratamok\nUrreta eta Tximiolarre Goikoa lotzeko igogailua eraikitzeko lanak aurten hasiko dituzte, Galdakaon\nBIDEOA | ‘Gure txikiak bai ausartak!’, Euskal Herritik Zaratamora indarrez eta pozez beteriko mezuak\nSan Antonioko jaiak bertan behera utzi dituzte, Etxebarrin


Pazientearen segurtasunaren inguruko jazoerak jakinarazteko sistema berria jarri du martxan Mutualiak. Hemendik aurrera Mutualiatik kanpoko pertsonei ere emango zaie sarbidea (pazienteak, senideak, etab.), eurak ere sartu eta gertakariren berri eman ahal izan dezaten. Erabat anonimoa da eta webgunearen bidez egin dezakete.\nGaur da Euskaraldiaren lehen eguna; soinean Ahobizi edo Belarriprest txapak jartzeko eguna; eta hizkuntza ohiturak berdefinitzen hasteko eguna. Mutualiako Euskaraldia taldeak hamaika egun hauetan egiteko hainbat ekintza antolatu ditu. Erronkarako prest gaude!\nGaur egun medikuntzaren erronketako bat da osasun asistentzia segurua ematea gero eta ingurune konplexuagoetan. Mutualian 10 urte daramatzagu pazienteen segurtasunaren estrategia lantzen.\nDonostia-San Sebastián, 2018ko uztailaren 20a Mutualiak, Euskal Autonomia Erkidegoko Gizarte Segurantzaren lehen mutualitate laguntzaileak, 354.654 pertsona zeuzkan babespean 2017ko ekitaldia ixtean, eta 174 milioi euro bideratu zituen prestazio ekonomikoen onuradunentzat, ia 1,2 milioi euro erabilita, gainera, premia bereziko egoeran zeuden pertsonentzako laguntzetan. 15 zentro eta 3 ospitale propio dauzkala (azkena, Vitoria-Gasteizko erresoluzio handiko ospitalea,


Monumentu eta kultura turismoa\nHome»Euskera»Monumentu eta kultura turismoa\nBere hiri eta herrien historia oparoak, monumentuen estilo artistiko aniztasunak, musika eta antzerki jardueren kalitateak eta bertako biztanleek mantentzen dituzten ohitura aberatsek, Granadako lurraldeko nortasun arrasto eta turismo erakargarritasun handiena egiten duten kultura.\nLa Alhambra eta Generalife dira, inolako zalantzarik gabe, hiriburuko eta probintziako erakargarritasun handiena, urtero bi milioi bisitari baino gehiago erakartzen dituena. Baina Granada Alhambra baino askoz gehiago da. Hiriak berak eta probintzia osatzen duten gainontzeko 168 udalerriek kultur eta monumentu eskaintza anitz eta osatua dute.\nGranada bezalako hiri gutxi dira munduan horren historia mamitsu, anitz eta bere kale eta monumentuetan hain ondo islatua dutenak. Granada ez da egun bakar batean ikusi eta gozatzeko lekua. Alhambra eta Generalifeko monumentu esparruak, berak bakarrik, ordu askoko bisita eskatzen dute, bere edertasun liluragarria begiesteko. Eta bisitariak ezin du Granadatik alde egin Albaicineko arabiar auzoan jasminez lurrindutako kaleetan paseatu gabe, Errege Katolikoen Erret Kaperako mausoleoa ikusi gabe, edo Zientzia Parkea bisitatu gabe, Andaluziako museorik bisitatuena.\nFlamenkoa, zambra eta Sacromontea\nGuadix-Baza, europar gizonaren sehaska


Txistularien tradizioak, etena - Tolosaldeko ataria\nTxistularien tradizioak, etena\nImanol Garcia Landa 2018-07-11 08:00\nElena Alustiza, Izaskun Lopetegi eta Rikardo Intxausti. IMANOL GARCIA LANDA\nAlegiako Udalak eskertza egingo die Elena Alustiza, Izaskun Lopetegi eta Rikardo Intxaustiri igandean, txistulari bezala egindako ekarpenarengatik.\nAlegiako txistularien aroa bukatu dela esan daiteke. Izaskun Lopetegik, Elena Alustizak eta Rikardo Intxaustik utzi diote jarduerari, eta aurrera begira ez bada beste inor animatzen, tradizioa eten egingo da herrian. Orain arte egindako ekarpenarengatik eskertza ekitaldia egingo die udalak igandean, festetan, plazan egingo den alardearen barruan.\nBi alditan aritu da txistulari moduan Intxausti: «Nire kasua ezberdina da. Nire aitona txistularia zen, eta nire aita ere bai, eta nire lehenengo aldia izan zen aitarekin bakarrik ibili nintzenean. Ni gerora berriro sartu nintzen, orain dela 14 urte inguru, nire aita hil zenean, Izaskunekin eta Elenarekin batera aritzeko».\nOrain 30 urte inguru hasi ziren Lopetegi eta Alustiza. Mila Begiristainekin eta Axun Orbegozorekin ikasi zuten txikitan. «Dantza taldean beraiei laguntzen hasi ginen txistua jotzen pixkana, eta gero beraiek utzi zuten eta guk bakarrik jarraitu genuen», esan du Alustizak. «Gero Izaskun sartu zen, eta lehenagotik ibiltzen ziren Ana Flores eta Mertxe Genaut gurekin. Gero haiek utzi zuten eta orduan Germanek, Rikardoren aitak, deitu zigun, ea lagunduko genion galdetuz». Lopetegik gogoan du Amarotzera joaten zirela txistua ikastera: «Txirritarengana joaten ginen txistua ikastera, hamabost bat urte izango nituen nik, eta orduan dagoeneko Germanekin jotzen genuen txistua Alegiako txistulari moduan».\nIntxaustik Tomas Iraolarekin ikasi zuen txistua hasieran: «Umeak ginela hemen musika kultura handia zegoen. Iraolak erakusten zien txistua herriko gazteei eta baita dantza egiten ere. Herri guztia zegoen hor, eta hortik hasi ginen».\nIntxaustik gogoan du orduan «jende asko» aritu zela txistua ikasten, eta festetako igandetan antolatzen duten txistulari ohien kalejiran garai horretako hainbatek parte hartzen dutela. «Ikusita herrian jende gutxik txistua jotzen zuela, deialdi bat egin nuen kalejira antolatzeko, garai horretako jendearekin gogoratuz. Jendea animatu zen eta batzuk berriro praktikatzen hasi ziren, urte asko eta gero».\nFestez gain parte hartu izan dute urtean zehar beste hainbat datatan ere: Eguberriak, inauteriak, Pazko Eguna, sanjoanak, Korputs Eguna... «Udal txistularien moduan aritzen ginen, eta orduan betebehar batzuk genituen», esan du Intxaustik.\nLopetegik gaineratu du beraiek hasi zirenean «ekitaldi asko» zeudela. «Adibidez korporazioa eramaten zen elizara, eta horrelakoak galtzen joan dira. Beraz, txistuaren presentzia galtzen joan da urteak pasatzearekin batera».\nJarraipena emateko inor ez\nTxistulari bezala azkeneko parte hartzea Errege Egunean izan zen.\n«Ibilbidea bukatzen joan da eta azkenerako oso puntualki jotzen genuen txistua, eta ohitura galtzen joan da, indarra galtzen joan da, eta iritsi da une bat ez zuela funtsik jarraitzea», esan du Lopetegik, txistulari bezala aritzeari uztearen arrazoia galdetzean. «Aldiro esfortzu handiagoa egin behar genuen betebehar horiek betetzeko, eta amaitzeko ordua dela pentsatu dugu», esan du Intxaustik.\nTxistularien tradizioari eustea izan da orain arte jarraitzearen arrazoia. «Gazte batzuk asmoa izango balute jarraitzeko, eutsiko genioke pixka bat gehiago, baina ikusita atzetik inor gehiago ez zetorrela, bukatzea pentsatu dugu», gaineratu du Alustizak. Bere aita hil zenean itzuli zen berriro parte hartzera Intxausti: «Nire familian tradizioa aspalditik datorren kontu bat da, eta pena ematen zidan hori galtzea, eta horregatik hasi nintzen Izaskun eta Elenarekin, baina gero itzaltzen joan da pixkana».\nTxikia zirenean askok ikasten zutela diote txistua, baina gaur egun herrian ez dagoela inor txistua ikasten diote. «Pena ematen du tradizioa bukatzeak», esan dute. «Jendea ateratzen zen leihora kalejiran aritzen ginenean eta pentsatzen dugu horiek ere pena hartuko dutela», gaineratu dute. «Nire etxean txistulari izatearen ohiturak 100 urte inguru izango ditu, eta uzteak sekulako pena ematen dit», esan du Intxaustik.\nOrain beste modu batera parte hartuko dute festetan. Hori bai, igande goizean egiten den txistulari ohien kalejiran ariko direla diote: «Jendea ilusioz aritzen da. Hogeitik gora elkartzen gara eta gero hamaiketakoa egiten dugu. Ekitaldi horretan parte hartzen jarraituko dugu».


APUNTE ZAR BATZUK (5, 6, 7 eta 8 atalak) – Kontu Lepo\n2018-11-13 / sugegorri / 0 Iritzi\nBigarren idatzi honetan, soberakin ekonomikoari eta bere apropiazioari buruz arituko gara.\nLehen idatzian (1,2,3 eta 4) ekintza ekonomikoaren inguruko sarreratxo bat egin ostean, jatorrizko erlazio ekonomikoaren gainean jardun ginen. Azkenik, erlazio hauen bilakaerara hurbiltzen hasteko beharrezkoak diren kontzeptu batzuk aipatu genituen, hala nola, aldaketa balioa, merkantzia eta dirua.\nBigarren idatzi honetan, soberakin ekonomikoari eta bere apropiazioari buruz arituko gara. Sistema ezberdinetan hau nola kudeatu den begiratu ostean, kapitalismo merkantilaren bilakaeraren gaineko Dussell-en apunteak dakartzat, sistema honetan soberakinen apropiazioa nola egikaritzen den hobekiago kokatuz amaituko dugularik gaurko argitaratzea.\nGizakiok, beste animalia espezie guztiek ez bezala, gaitasuna dugu berehalakoan behar ditugunak baino ondasun gehiago ekoizteko. Gainprodukzio hori hasiera batean komunitatearen aberastasun moduan metatzen zen. Zibilizazioen garapenak, antolatzen joan ziren sistema ekonomikoen hazkundea ekarri zuen moduan, komunitateak ekoizten zituen soberakinen (sarri gehiagizko lan kargaren bidez lortuak) kudeaketarako zein metaketarako teknika eta instrumentuen menderatzea ere handitu egin zen.\nJatorrizko herrietako sistema komunitario baten kasuan, lan egin, kontsumitu eta sistema kudeatzen dutenak kide berdinak dira eta beraz berdintasunean oinarrituriko komunitateak dira.\nHau dio K. Marxek soberakina inork bereganatzen ez duen sistema komunitario batzuen harira:\nBehin komunitateak munduan zabaltzen joan eta beste komunitateekin (errekurtsoak disputatzen dizkiotenak) topatu ahala, errekurtsoen erauzte intentsiboagoa egiten joan ziren. Biltzaileak (recolectores) nekazari sedentario, ehiztariak ganaduzale eta herrixkak hiri bilakatu ziren.\nBerdintasunean oinarrituriko sistemak distortsionatzen joango ziren, ezberdintasunak gero eta handiagoak eginez gaur egunerarte. Gizarte guztiak ekoitzitako soberakinak, gero eta txikiagoa den oligarka multzo batek, propietate pribatu moduan gestionatzen ditu, eta honen bidez, oligarkia horrek gainontzekoen lanarenganako aginte ahalmena eskuratzen du. Goazen hau ikustera.\nLangile batek (S2) instrumentu bat (Mp) erabili dezake (a gezia) natura (N) landuz (b), hau lan materia (M) bezala erabiliz. Lan horren fruitua eta erabili den materia (c) produktu bat da (P) non langileak eskuratua, saldua edo kontsumitua (d) izan daitekeen. Gainera, soberakina (X) lortzen da, non, beste sujetuak (S1, kudeatzailea, menperatzailea, jabea…) kudeatu edota apropiatuko duen. S1 sujetuak, erlazio praktikoa (g) du, lan materia zuzenean lantzen duenarekin (S2). Goazen hau praktikan ikustera.\nAhulak (S2) menperatzen (a gezia) dituzten sujetuak (S1), soberakinaren (X) kudeaketa edo apropiazioa (f) egiten dutenak dira. Onuradun hauek (aberatsak deituak), soberakinaren kudeaketa edo apropiazioa egitean, ez dute soilik botere ekonomikoa (aberastasuna handitzeko baliagarria) egikaritzen, baita botere politiko, kultural zein poliziala (edo militar errepresiboa) ere (soberakinaren akumulazioari esker lortutako bitartekoei esker).\nBeste era batean adierazita: dena, f geziak adierazitako erlazioan hasten da, hau da, sistema ekonomikoaren soberakinaren apropiaziotik. Soberakinaren kudeaketa edo apropiazioa egiten duten aktoreek (S1) sistema osoaren gobernua dute, izan ere, beraien esku zein buruekin zuzenean lan egiten (a) duten zapalduekiko (S2) zapalkuntza (g) ezeren aurretik burutzen baitute.\nHemen Adam Smith ekonomialari burgesak (“El origen de la riqueza de las naciones” liburuan) egindako irakurketa honi buruz (stock = soberakina):\nSistema zapaltzaile hauek, momentu historiko jakin batean ezartzen dira, Mesopotamian, Egipton eta Mediterraneoaren ekialdeko itsasbazterrean eta baita Indian (Indo errekaren inguruetan) eta Txinan erreka handienen inguru eta itsasadarretan. Ameriketan, Mesoamerika eta Andeetan ezarri zen lehenengoz.\nSistema ekonomiko tributarioak izan ziren orokortuenak. Elkarrekin desberdintasun handiak zituzten (geografikoak, historikoak eta gizarte garapenari dagozkionak), baina antzekoak ziren nekazariei (S2) exijituriko tributuen kudeaketa ankerrari dagokionez, non, beraien bidez, dominazio militar, politiko eta kulturala (g) egikaritzen zuten boterean zeuden bloke historiko desberdinek (S1).\nErromaren kasuan esaterako, soberakina (X) oligarkia batek kudeatzen zuen (Erromako hiritarra, Errepublikan) (f). Nekazariak lurraren jabetza zuen (M/N), baita lanabesena (Mp) eta produktuarena (P) ere. Itsasos bestaldeko kolonietan, tributuaren (X) ordainketa (urre, merkantzia edo esklabu bidezkoa) beste kodigo penal baten bidez arautzen zen. Legioen presentziak, Estatu Imperialaren eta merkatuaren limiteak bermatzen zituen, zeinetan, komertziante komunitateek (juduak bestean beste) eskualde ezberdinetako merkantziak elkartrukatzen zituzten. Irabazi komertziala, kapital moduan egiten zen (D-M-D´), eta kapital finantziero moduko bat (D-D´) ere agertu zen lapurreta horren ondorioz (honetaz aurrerago jarraituko dugu).\nEsklabutzan oinarritutako sistema ekonomikoan, esklabua bera (S2), bitarteko produktiboak, lurrak… sistema ekonomikoaren elementu guztiak gizon-askearen (S1) jabetzan daude (g, h, f, i eta j geziak) eta beraz, langilearekiko dominazioa (g) absolutua da.\nSistema ekonomiko feudalean (Europan), jauntxoak (S1) basailuaren (siervo S2) gaineko dominazio berezitua (g) egikaritzen du. Jaun feudalak esaterako, ezin du ez feudoaren, ez bertako basailuaren propietate pribaturik izan, eta ezta patrimonioaren edo feudoaren kudeaketa pribatua egin ere (j M/N). Badu ordea dominaziorako eskubidea, betebehar batzuk betetzen baditu. Gainera, feudoko ondasunen gaineko kontrol osoa du eta soberakina tributu (X) eran jasotzen du, beti ere, bere funtzioak betetzen baditu (komunitatearen defentsa militarra besteak beste). Basailua, osotasun ekonomikotzak funtzionatzen duen feudora (halabeharrez) loturik agertzen da; berak landutako lur zatiaren erabilera eta gozamenerako eskubidea du, tributuak edota diezmoak (X soberakinak) ordaindu ezkero.\nKapitalismo merkantilean, kapitalaren jabeak (S1) langile asalariatuarekiko (S2) dominazioa (g) egikaritzen du, ekoizpen bitartekoen (Mp), lanerako materiaren (M/N), produktuen (P) eta soberakinen (X) jabetzaz baliatuz (h,j,i eta f geziak). Lan egiten duen sujetua, librea da itxuraz (kolonietako esklabuak ezik), baina dituen kondizio objetiboek (propietate ezak, pobreziak) dominazio erlazio baten kokatu eta bere lan indarra mixeria baten truk erauzi dezaten besterik ezin du espero.\nKapitalismo merkantilla, XII. mende ingurutik joan zen antolatzen Mongolek desertu (Gobitik Txinako Turquestaneraino) eta estepen (Siria iparralde eta Itsaso Beltzetik Europaraino) artean egin zituzten konexioengatik. Ruta de la seda bezala ezagutzen den ibilbideak loturiko hiri handiek (Constantinopla, Venezia, Samarkanda, Txina…), operazio zentro bezala Bagdad zuten. Beste itsas ibilbide batzuk Txinatik irten, Malaka eta Indostaneko portuetatik pasa eta Persiako Golkora zein Afrika ekialdera iristen ziren. Turkiarrek Bagdad hartu eta Otomandar imperioak Asiako estepa eta Europaren arteko konexioak eten aurretik, zenbait kapital merkantil garatzeko aukera garatu zen eremu geopolitiko honetan.\nTxinan (Sian hiriaren bueltan, Huang-ho eta Yang-ze ibaien artean) milioika langilek\njasotzen zuten soldata zetaren (seda) produkzioan. Kapitalismo jaioberriak, lan banaketa prozesu oso konplexua antolatu zuen, masustabe (morera) landaketak, zetazko harren (gusanos de seda) garapena, zeta-kapuluaren haritzea, ehuntzea, telak margotzea, jantziak eta gainerakoak egitea eta baita honen komertzializazioa ere. Komertzializazioa gamelu karabanen edo naoen (mila tona merkantzia garraiatu zezaketen) bidez egiten zuten.\nBeste adar produktibo bat, portzelanazko adornuena eta sukaldeko ontziak eta tresnak egitearena zen, non berdin-berdin lanaren banaketa konplexua eta milioika asalariaturen beharra zuten. Merkantziak, Asiako kontinente guztiko, mundu islamiarreko, Afrika ekialdeko eta Mediterraneo inguruko agintari eta handikiei eskaintzen zizkieten. XIV. menderako, Txinak, Ameriketako kostalde osoa (Atlantiko zein pazifikotik), Afrika (Esperantza Oneko lurmuturra kartografiatuz) eta Australia esploratuta zituzten.\nIndostan eta Txinan zentraturiko kapital merkantilen sistema hau, musulmanek kontrolatzen zuten komertzializazioari dagokionean (Himalaya iparretik zuten gamelu karabanen hegemoniagatik zein hegoaldeko kostan zuten nabigazioagatik), hasi Mindanao uhartetik eta Marruekoseraino. Europan, Erdi Aroan, sistema feudalean bizi ziren mundu musulman-arabe-otomanoa instrumentu kontableak, kredituak, bankuak… sortzen ari ziren bien bitartean.\nKarabela deituriko ontzi txikia 1441. urtean asmatu zuten. 50 tona merkantzia soilik garraiatu baditzazke ere (nao txinatarrek baino 20 aldiz gutxiago), naoek itsas korronteen arabera nabegatu behar zuten eta Karabela ontziak berriz haizearen aurka ere nabegatzen zuen. Honek, Europa hegoaldearen itsas espantzioa ahalbidetu zuen. Lehenengo Portugaldik (hego-atlantikoan Afrikako mendebaldeko kosta eta Afrika ekialdeko kostatik Asia aldera, Sri Lanka eta Japoneraino), eta geroago Espainiatik (mendebalderantza Atlantikoa zeharkatuz Hego Ameriketara, eta Mexikotik Filipinetara, Japoniara eta Txinara). XV. mendetik XVIII. mendearen erdialdera Europa iritsi berriak egingo du kapitalismoa (bere forma primitiboan etapa merkantilean) mundu guztira zabaltzearen zeregina, lehen aldiz historian mundu mailako sistema ekonomiko bat (baina ez bakarra) ezarriz.\nLehenago ikusi dugu klase batzuek soberakinen apropiaziotik sortu dituzten dominazio sistemak. Gainprodukzio hori sistema kapitalistan plusbalioa deitzen da eta horregatik da sistema kapitalistaren kategoria zentrala. Plusbalio (gainbalio) horren apropiazioak, burgesiari, lan arrotzaren gaineko aginte ahalmena emango dio (botere burgesa deitzen deitua).\nDiruaren jabeak, langilea bere osotasunean erabiltzen du soldataren ordainketaren bidez; baina errealitatean, soilik lan indarra edota lan ahalmena ordaintzen du. Lan ahalmen hau, ekoitzi, erabili edota ezabatu egiten da lan jornadan zehar eta erreproduzitu egin behar da elikagaien bidez, deskantsuaren bidez… Horregatik (ekoitzi egin behar denez) balioa dauka, eta bere prezioa ordaindu daiteke (soldata).\nGainbalioa (plusvalor), gain-denboran (soldataren balioa ekoizteko behar den denbora superatzen duena) burutzen den gain-lanaren bidez ekoizten den balioa da; soldatan ordaindutakoa balioaz gain ekoizten duena. Hau da, gain-denboran, ordaintzen ez zaion lana egitera behartua da langilea. Hortik burutzen da soberakinaren (gainprodukzioaren) apropiazioa. Hurrengo ataletan gertuagotik aztertzen joango gara prozesu hau.\nAurreko gaietan, diruak formazio sozial pre-kapitalistetan hartu duen forman ikusi dugu, dirua diru bezala (M-D-M edo Merkantzia-Dirua-Merkantzia). Forma honetan, merkantzia bat saltzen da dirua lortuz eta gero diru hori erabili dezakegu faltan ditugun produktuak erosteko (prozesu honetan ez da baliorik handitu edo txikitzen, baizik eta merkantziak eskuz aldatzen dira diruak mediatuta). Diruaren forma hau ez da desagertu, sistema kapitalistan ere existitzen da eta gehiago esanda, gehiengoak dirua forma honetan soilik erabiltzen du eta erabili dezake. Baina aldi berean, diruaren funtzio berri bat agertzen da momentu jakin batean. Diru kopuru bat jarri eta diru kopuru handiagoa “ateratzea” edo dirua kapital funtzioan. D-M-D´dirua kapital funtzioan aztertuko dugu beraz, besteak beste hurengo argitalpenean.


Mondragon Unibertsitatea hace suyo el reto de lucha contra la expansión del coronavirus y ya está ofreciendo toda su actividad académica docente online Mondragon Unibertsitateak bere egin du koronabirusaren hedapenaren aurkako erronka, eta dagoeneko bere irakaskuntza-jarduera akademiko osoa online eskaintzen ari da - Berriak - Mondragon Unibertsitatea\nMondragon Unibertsitateak bere egin du koronabirusaren hedapenaren aurkako erronka, eta dagoeneko bere irakaskuntza-jarduera akademiko osoa online eskaintzen ari da\nMondragon Unibertsitateak eskerrak eman nahi dizkie ikasleei eta Unibertsitateko langileei online ikaskuntzara azkar egokitzeko egindako ahaleginagatik eta erakutsitako lankidetzagatik, koronavirusaren hedapenari aurre egiteko erronka gure egin baitugu.\nIldo horretan, Mondragon Unibertsitatea bere irakaskuntza-jarduera akademiko osoa online modalitatean eskaintzen ari da joan den astetik, eta une horretan, Eusko Jaurlaritzak aitortutako osasun-larrialdia dela eta, unibertsitateko ikasle guztiek beren etxetik jarraitu behar dute beren jarduera akademikoekin.\nEra berean, eta Estatuko Gobernuak alarma-egoera deklaratu ondoren, Unibertsitateko langileek, AZP edo PDI izan, beren irakaskuntza- eta ikasketa-jarduera guztia telelan-modalitatean egiten dute.\nEgoera horren aurrean, Mondragon Unibertsitateko errektoreak eskerrak eman nahi izan dizkie ikasleei eta Unibertsitateko langile guztiei hain denbora laburrean egindako ahaleginagatik eta osasun-larrialdiko egoera honetan ere jarduera akademikoarekin jarraitzeko aukera ematen digun lankidetza-jarreragatik.\nMondragon Unibertsitateko errektore naizen aldetik, nire esker ona eta harrotasuna adierazi nahi dizkizuet denboran labur honetan egiten ari garen aldaketa hauen aurrean erakutsi duzuen prestutasunagatik eta gure unibertsitate-jarduerarekin aurrera jarraitu ahal izateko guztiok egiten ari zareten lan handiagatik.\nEskertza hau, bere etxeetatik, erakundeetatik adierazten ari zaizkigun osasun-irizpideak errespetatuz, beraien jarduera akademikoa jarraitzen ari diren ikasleentzat da, bai eta Unibertsitateko langileentzat ere; izan ere, langile horiei esker, gure ohiko egoerari ahalik eta gehien urbiltzen zaion errealitate bat eskura jarri digutelako.\nHalaber, eskerrak eman nahi dizkiet gure ikasleen familiei, guztion artean gaindituko dugun gizarte-larrialdi honen aurrean, gure unibertsitateari emandako ulermenagatik eta erakutsitako babesagatik.\nEgoera honen aurrean, Mondragon Unibertsitateak berretsi egiten du ikasle guztien prestakuntzarekiko konpromisoa, eta bere jarduera akademikoari online eusteko gaitasuna hobetzen jarraituko du titulazio guztietan. Konpromiso horrekin batera, ahalegin berezia egingo da online emateko materialak eta metodologiak ekoizteko, eta aurrez aurreko formatuan emateko prestatutako materialak online formatura bihurtzeko, bai eta ekipamenduak, teknologia eta softwarea online erabiltzeko prestatzeko ere.\nEskerrik asko guztioi. Espero dezagun ahalik eta denbora laburrenean berriz ere gure ikasgelak, korridoreak, liburutegiak, laborategiak eta abar partekatzea.\nErrektoreak, halaber, gizartearen beharrei erantzuteko egiten ari diren ahalegina aitortu nahi izan du, bai eta beren lanpostuen ezaugarriak direla-eta telelanaren bidez garatu ezin duten sektore desberdinetako pertsona guztiei herrialdearen jarduerari eusten laguntzeko egiten ari diren ahalegina ere.\nEta bereziki gogorarazi nahi izan ditu bere lanen ezaugarriengatik krisi honetan gure egunerokotasuna posible izatea ahalbidetzen duten pertsonak, hala nola elikagaien hornikuntzan, komunikazio-sistemen funtzionamenduan eta, nola ez, egoera zail honetan lehen lerroan duen eskuzabaltasunarekin borrokatzen duen osasun-sektorea.\nMondragon Unibertsitateak, beste behin ere, erantzukizun indibidualerako deia egiten du, erronka kolektibo horri heltzeko. Gure esku dago gaixotasunaren hedapenari eustea, eta Unibertsitate Komunitate osoa eta gizarte osoa gonbidatzen ditugu erakunde guztiek iradokitzen dizkiguten neurriak errespetatzera.


Artezkaritza Kontseilua: 2. buletina (2021.10.27) – Orereta Ikastola\nArtezkaritza Kontseilua: 2. buletina (2021.10.27)\nGai hauek landu dira 2021eko urriko Artezkaritza Kontseiluan:\nEskola Kirola eta Urdaburuko mendi irteerak\nDagoeneko hasi dira Eskola Kiroleko saioak. COVIDari lotutako protokoloak eguneratuta, astean bi saio egin ahal izango dira.\nUrdabururekin batera, mendi irteerei ere ekin zaie. Urriaren 24an egin da lehen irteera. Aurtengo ikasturteko irteerak Aiako Harriak Natur Parkean izango dira.\nDBHko ordutegia 2022-2023rako: egungo egoera\n2021-2022 ikasturte honetan, DBHn ordutegi jarraitua egiteko baimena eman zigun Hezkuntza Sailak, COVID egoeraren eraginez, jangela eta autobusak antolatzeko garaian, jangelako zerbitzua eskaintzeko arazoak genituelako. Hala ere, hasiera-hasieratik Hezkuntza Sailak argi utzi digu 2022-23 ikasturtean, egoera normala izango dela pentsatuz, ezin izango dela ordutegi jarraituarekin jarraitu.\nBai gure ikastolan eta bai beste ikastola eta ikastetxe askotan gai horren inguruko kezka dago. Izan ere, hezkuntza komunitatearen zati handi bat ordutegi horrekin jarraitzearen aldekoa dela dirudi.\nGure kasuan, eta hezkuntza komunitateko kideei (gurasoak, ikasleak eta irakasleak) iritzia eskatu aurretik, erabaki da Ikastolak ikuskariarekin bilera eskatzea, pandemia aurretik Hezkuntza Sailaren oniritziarekin ordutegi jarraitua egiten ari ziren ikastolak erreferentziatzat hartuta, baimen hori lortzera bideratutako prozesua abian jartzeko zein pauso eman behar ditugun argitzeko. Bilera horren ondoren erabakiko ditugu hurrengo pausoak.\nLangileak: abian diren hautaketa prozesuak\nSukaldari buru berria hautatzeko prozesuaren azken fasera iritsi gara. Kanpoko aholkularitza batek egin du lehen hautaketa eta, ondoren, hautagai finalistei elkarrizketak egin dizkiete, ohi bezala, zuzendaritza, enpresa batzorde eta gurasoen ordezkariek. Datozen egunetan erabakiko da nor den hautatua.\nCOVID arduradunari dagokionez, finalistei elkarrizketak laster egingo zaizkie. Hala, espero da azaroan zehar bi prozesuak amaitzea.\nKooperatibako bazkide izatea\n2019ko Batzar Nagusian erabaki zen seme-alabak ikastolara bidaltzen dituzten familia berri guztiak, nahitaez, kooperatibako bazkide izatea, nagusiki, Ikastolako parte sentitzeko eta Ikastola zerbitzu emaile hustzat ez hartzeko.\nDagoeneko seme-alabak ikastolan dituzten arren, oraindik kooperatibako bazkide ez diren familiak bazkide izatera animatzeko komunikazio kanpaina txiki bat egin zen orduan, bazkide izatearen abantailak azaltzeko.\n2021eko Batzar Nagusiak erabaki zuen, bazkide ez diren familiak bazkide izatera bultzatzeko, bazkide ez diren familien eta bazkide direnen tarifetan aldea handitzea, bazkide izateak abantaila handiagoa ekar dezan. Erabaki hori jakinarazi ostean, beste familia batzuk ere egin dira bazkide, baina, nolanahi ere, oraindik 90 familia inguru ez dira bazkide. Komunikazio kanpaina pertsonalizatua egingo da familia horiengana iritsi eta, berriro ere, bazkide izatearen abantailak azaltzeko.\nBaserriko lantaldeak, Ikastolako IKTetako arduradunarekin eta mantentze lanetako arduradunarekin batera, Internet baserrira eraman du. Horri esker, elkarte gastronomikoetan erabili ohi den kudeaketa sistema jarriko da bertan. Kudeaketa sistema horrek ahalbidetuko du erreserbak online egitea. Era berean, baserriaren kudeaketa erraztuko du, biltegiaren inguruko informazio zehatza emango baitu. Pelet berogailu bat ere erosiko da, egoitza berotzeko, elektrizitate zama handirik gabe.\nGogoratu nahi dugu denon ardura dela baserria ahalik eta ongien zaintzea eta arduraz erabiltzea. Era berean, azpimarratu nahi dugu baserria bazkide boluntarioen talde batek kudeatzen duela eta edonork parte har dezakeela lantalde horretan. Artezkaritza Kontseiluak eskerrak eman nahi dizkio baserriko lantaldeari, urte osoan zehar egiten duen lanarengatik.\nGoiener taldeko Nafarkoop kooperatibak plaka fotovoltaikoak jarri ditu udan DBHko eraikineko teilatuan. Orereta Ikastolako instalazioaz gainera, Pasaia-Lezo Lizeoan, Zarauzko Salbatore Mitxelena ikastolan eta Martin Ugalde kultur parkean egin ditu lanak. Proiektu horiek eta esku artean dituen beste zenbait finantzatzeko, Nafarkoop ekarpenak biltzen ari da. Kooperatiba horretako bazkide guztiek dute ekarpen bat egiteko aukera, interes jakin baten truke. Finantzaketa gutxi batzuen eskuetan utzi nahi ez denez, bazkide bakoitzak egin dezakeen gehieneko ekarpena mugatu da.\nOrereta Ikastola Goienerreko eta Nafarkoopeko bazkide denez, ekarpena egin dezake, interes baten truke. Artezkaritza Kontseiluak hala egitea erabaki du, proiektua gure balioekin bat datorrelako. Erakundeak ez ezik, komunitateko beste edozein kidek ekarpena egin dezakeenez, proiektuaren inguruko informazioa zabaldu eta sentsibilizatzeko hitzaldi bat antolatuko da aurrerago.\nKilometroak jaiaren eredu berrian, arropa saltzeko irteerak Gipuzkoako ikastola guztien artean banatzea erabaki zen. Hala, ikastola bakoitzak bere herrian edo inguruan egiten diren ekitaldietako batzuetan jarriko luke arropa saltzeko postua. 2019-2020 ikasturtean, pandemia iritsi aurretik, halaxe egin genuen. Orain, Ibarrako ikastolak, 2022ko Kilometroetako antolatzaileak, eskatuta, Orereta Ikastolak 2021-22 ikasturte honetan egingo dituen irteerak adostu dira. Eginkizun horren ardura lantalde batek hartuko du.\n2023ko Kilometroei dagokienez, hasiak gara Kilometroetako antolatzaileen bileretara joaten, aurreko antolatzaileekin eta ikasturte honetako antolatzaileekin batera. Azaroan zehar, Kilometroetako arduradunaren laguntzaz, 2023ko urrira bitarteko kronogramaren lehenengo bertsioa zehaztuko da eta, horretan oinarrituta, guk emango ditugun pausoak aurreikusten joango gara. Lehenengo aste hauetan aztertuko da, halaber, nolako komunikazio euskarriak erabiliko ditugun 2023ko urrira bitarte Orereta Ikastolako komunitate guztiari unean uneko egoeraren berri emateko.\nUrriaren 31n egingo da Gau Beltza, egoerak ahalbidetzen duen neurrian: Kalabazaren ibilbidea egingo da, Santa Klara kaletik hasi eta Zumardira. Zumardian, ikasleek dantza egingo dute eta beldurrak sutara botatuko dituzte. Amaitzeko, zezen suzkoa izango da.\nGure herrietan aspaldian egiten zen tradiziotik abiatuta antolatu da ekitaldia, herriko zenbait eragilerekin batera.\nAzaroaren 2an Errigorak proiektua aurkeztuko da Niessen aretoan, Orereta, Haurtzaro, Pasaia-Lezo eta Oiartzo ikastoletako langileentzat eta gurasoentzat. Herriko beste zenbait eragile ere gonbidatu dira. Errigorari lotutako hainbat eragilek proiektuaren xehetasunak azalduko dituzte bertan. Hain zuzen ere, gurekin izango dira Lodosako eta Tuterako ikastoletako ordezkariak, Agerraldia ekimeneko partaide bat eta nafar produktuen ekoizle bat, Errigorako kanpainen koordinatzailearekin eta Ikastolen Elkarteko ordezkariekin batera. “Ikastolatik ikastolara” azaldu nahi digute zein onura ekartzen dien Errigorak Nafarroako eremu ez euskaldunetako ikastolei eta herritarrei.\nHerriak egiten du herria lelopean, Errigorako kanpaina urriaren 23tik azaroaren 11ra bitarte izango da aurten. Nafarroako hegoaldeko eta erdialdeko produktuz osatutako 3 saski daude salgai eta saskien balioaren % 25 inguru horretako euskalgintza proiektuetara bideratuko zaio. Erosketak webgunean egin daitezke eta Ikastolan bertan jaso ahal izango dira, azaroaren amaieran-abenduaren hasieran.\nIkastolako komunitate osoa animatu nahi dugu auzolaneko ekimen erraldoi honetan parte hartzera.


Firefox 93 dagoeneko kaleratu da eta hauek dira bere berriak | Linuxetik\nDarkkrizt | 05/10/2021 20:39 | Eguneratu da 07/10/2021 04:53 | aplikazioak\nBertsio berria Firefox 93 dagoeneko kaleratu da laguntza-aldi luzea duten bertsioetarako eguneratzearekin batera: 78.15.0 eta 91.2.0.\nNabigatzailearen bertsio berri honetan nabarmentzen diren berrikuntza nagusien artean aurki dezakegu bateragarritasuna gaituta lehenespenez AVIF irudi formatua (AV1 irudi formatua), AV1 bideo kodetze formatuko fotogramen barruko konpresio teknologiak erabiltzen dituena.\nKolore-espazio osoa eta mugatua duten kolore-espazioak onartzen ditu, baita transformazio-eragiketak ere (biratu eta ispilatu).\nBertsio berri honetan nabarmentzen den beste aldaketa bat hori da derrigorrezko WebRender motorraren kategoriara eraman da, Rust hizkuntzan idatzita dagoena eta errendatze abiadura nabarmen handitzea eta PUZaren karga murriztea ahalbidetzen du orrialdeko edukiaren errendatze eragiketak GPUren aldera transferitzearen ondorioz, itzalen bidez inplementatuta daudelako. GPU bidez exekutatzen.\nBertsio berri honetan ere ohartzen da Wayland protokoloan oinarritutako inguruneetan arbelarekin arazoak konpontzen dituen geruza gehitu du. Pantaila anitzeko konfigurazioetan Wayland erabiltzerakoan leihoa pantailaren ertzera eramatean keinuak ezabatzeko aldaketak ere biltzen ditu.\nPDF ikusle integratuak dokumentuak inprimakiekin irekitzeko gaitasuna ezartzen du XFA interaktiboak, normalean banku eta gobernu agentzietako inprimaki elektronikoetan erabiltzen direnak.\nEra berean, HTTP bidez bidalitako fitxategiak enkriptatu gabe deskargatzearen aurkako babesa gaitu zen, baina HTTPS bidez irekitako orrietatik hasi zen. Deskarga horiek ez daude trafiko trafikoaren gaineko kontrolaren ondorioz nortasun lapurreten aurka babestuta, baina erabiltzaileak HTTPS bidez irekitako orrialdeak aldatzean egiten direnez, haien segurtasunaren inpresio faltsua sor daiteke. Datu horiek kargatzen saiatzen bada, erabiltzaileari nahi duenean blokeoa askatzeko abisua erakutsiko zaio.\nGainera, baimendu-deskargen atributua esplizituki zehazten ez duten iframe isolatuetatik deskargatutako fitxategiak debekatuta daude eta isilik blokeatuko dira.\nBeste aldaketa garrantzitsu bat i daSmartBlock mekanismoaren ezarpena hobetu da, kanpoko scriptak arakatze modu pribatuan blokeatzetik edo nahi ez den edukiaren blokeo hobetua aktibatuz (zorrotza) aktibatuta sortzen diren guneetako arazoak konpontzeko diseinatua.\nSmartBlock-ek automatikoki jarraipena egiteko erabilitako scriptak zirriborroekin ordezkatzen ditu, gune egokia kargatzeko. Deskonektatu zerrendan agertzen diren erabiltzaileen jarraipen script ezagun batzuetarako zirriborroak prestatu dira. Bertsio berriak Google Analytics scriptak, Google iragarkien sareko scriptak eta Optimizely, Criteo eta Amazon TAM zerbitzuen widgetak blokeatzen ditu.\nNabigazio pribatuan eta nahi ez den edukiaren (zorrotz) moduen blokeo zorrotzean, HTTP "Referer" goiburuaren babes gehigarria gaituta dago.\nWindows-en, memoria fitxen deskarga automatikorako laguntza ezarri zen. sistemako memoria libreko mailak balio kritikoa lortzen badu. Lehenik eta behin, erabiltzaileak denbora luzean sartu ez dituen memoria gehien kontsumitzen duten fitxak deskargatzen dira. Deskargatutako fitxa batera aldatzen zarenean, bere edukia automatikoki berriro kargatzen da.\nLinux-en, hurrengo bertsioetako batean zehaztutako funtzionalitatea gehituko dela agintzen da.\nDeskarga panelaren estiloa Firefoxen estilo bisual orokorrera egokitu da.\nModu trinkoan, menu-elementu nagusien, gehigarrien menuaren, laster-marken eta arakatze-historiaren arteko koska murriztu da.\nSHA-256 gehitu da autentifikazioa antolatzeko erabil daitezkeen algoritmo kopuruari (HTTP autentifikazioa) (lehen MD5 bakarrik onartzen zen).\n3DES algoritmoa erabiltzen duten TLS zifratu lehenetsiek desgaituta dago. Adibidez, TLS_RSA_WITH_3DES_EDE_CBC_SHA zifratze multzoa Sweet32 erasoaren menpe dago.\n3DES euskarria itzultzea posible da baimen esplizituarekin TLS bertsio zaharragoaren ezarpenetan.\nMacOS plataforman Firefox muntatutako ".dmg" fitxategi batetik abiatzean saioak galtzearen arazoa konpondu da.\nNola instalatu Firefox 93 bertsio berria Linux-en?\nArtikuluaren bide osoa: Linuxetik » aplikazioak » Firefox 93 dagoeneko kaleratu da eta hauek dira bere berriak


Denak Documentos de bienestar social Estadísticas del Departamento de Empleo y Políticas Sociales Guías de Servicios Sociales Manuales sobre la atención centrada en la persona Otros\nDesberdintasun sozialak eta laguntzak = Desigualdades sociales y prestaciones.Info gehiago\nEstudio sobre las condiciones de vida de las personas de 55 y más años en Euskadi. ECVPM-Euskadi 2014 = Euskadiko 55 urteko eta gehiagoko pertsonen bizi-baldintzei buruzko ikerketa. APBBI-Euskadi 2014.Info gehiago\nProcedimiento de prevención y detección de malos tratos físicos y económicos a personas mayores en la CAPV= EAEko adineko pertsonenganako tratu txar fisiko eta ekonomikoak prebenitu eta hautemateko prozedura.Info gehiago\nEncuesta de necesidades sociales 2014 módulo EPDS-pobreza. Comunidad Autónoma de Euskadi. Principales resultados / Behar sozialei buruzko inkesta 2014 PGDI pobrezia-modulua. Euskal Autonomia Erkidegoa. Emaitza nagusiak.Info gehiago\nGuía para el envejecimiento activo y saludable / Zahartze aktibo eta osasungarria izateko gida.Info gehiago\nVida cotidiana. Los cuidados personales / Eguneroko bizitza. Zainketa pertsonalak.Info gehiago\nVida cotidiana. Las relaciones con los demás / Eguneroko bizitza. Gainerakoekiko harremanak.Info gehiago\nVida cotidiana. Realizar actividades / Eguneroko bizitza. Jarduerak egitea.Info gehiago\nConocer a la persona y apoyar su autodeterminación. El grupo de apoyo y consenso / Pertsona ezagutzea eta haren autodeterminazioa babestea. Babes- eta adostasun-taldea.Info gehiago\nConocer a la persona y apoyar su autodeterminación. El plan de atención y vida / Pertsona ezagutzea eta haren autodeterminazioa babestea. Arreta eta bizitza plana.Info gehiago\nUnidades de convivencia para personas que necesitan ayuda / Laguntza behar duten pertsonentzako bizikidetza-unitateak.Info gehiago\nProfesional de referencia en centros / Zentroetako erreferentziazko profesionala.Info gehiago


Familia ugariendako hobariak onibarren zergan — Eibarko Udala\nDeskripzioa: Onibarren zergan familia ugariendako hobariaren eskaera egitea.\nHobariak ezarri dira familia ugariaren titularitatea duten subjektu pasiboen alde, seme-alaba kopuruaren arabera eta familia-unitatearen diru-sarreren arabera.\n3 seme-alabako familiak: % 90eko hobaria 0 eurotik 15.000 euro arteko diru-sarrerentzat; % 70eko hobaria 15.001 eurotik 30.000 euro arteko diru-sarrerentzat; % 60ko hobaria 30.001 eurotik 60.000 euro arteko diru-sarrerentzat; % 50eko hobaria 60.001 eurotik 80.000 euro arteko diru-sarrerentzat.\n4 seme-alabako familiak: % 90eko hobaria 0 eurotik 15.000 euro arteko diru-sarrerentzat; % 80ko hobaria 15.001 eurotik 30.000 euro arteko diru-sarrerentzat; % 70eko hobaria 30.001 eurotik 60.000 euro arteko diru-sarrerentzat; % 60ko hobaria 60.001 eurotik 80.000 euro arteko diru-sarrerentzat.\n5 seme-alaba edo gehiagoko familiak: % 90eko hobaria 0 eurotik 15.000 euro arteko diru-sarrerentzat; % 90eko hobaria 15.001 eurotik 30.000 euro arteko diru-sarrerentzat; % 80ko hobaria 30.001 eurotik 60.000 euro arteko diru-sarrerentzat; % 70eko hobaria 60.001 eurotik 80.000 euro arteko diru-sarrerentzat.\nEtxeak katastroan duen balioa 84.682 eurotik gorakoa bada, hobariaren portzentajeak murrizten joango dira; horrela, hobariz lagundutako kopuru hori ez da izango 84.682 euroko katastroaren balio horri lehenxeago esandako hobari mota horiek aplikatzetik aterako litzatekeenetik gorakoa.\nHobaria eskuratzeko baldintzak:\nZergaren subjektu pasiboa, zergaduna, familia ugariaren titularra izan behar da.\nEtxe bakar batek jasoko du hobaria, hain zuzen ere familia ugari horren ohiko bizilekuak edo etxebizitzak, eta ohiko bizilekutzat familiako kide guztiak agertzen diren erroldakoa hartuko da.\nEtxebizitza jabekidetzan edukiz gero, familia-buruak, horren ezkontideak, edo hala bada, seme-alabek, denen artean, jabetzaren edo gozamenaren ehuneko ehuna eduki behar dute.\nFamilia ugariko kideetako batek berak ere ezin du eduki udalerrian bizileku-izaerako beste higiezin baten titulartasuna % 50eko portzetajean edo hortik gorakoan.\nBertaratuta: eskaera bertara etorrita egiteko, PEGORAra etorri behar da (Herritarren Zerbitzurako Bulegoa) eta dagokion dokumentazioa aurkeztu.\nElektronikoki: eskaera elektronikoki egiteko, derrigorrez, ziurtagiri digital bat edo B@K-Q eduki behar dituzu (tramiteak online egiteko informazio gehiago nahi baduzu, sakatu hemen). Eskaera elektronikoki egiteko, beheko loturan sakatu behar duzu, eskaera elektronikoki bete eta dagokion dokumentazioa erantsi. Tramiteari sarean edo online ekin aurretik, tramitea egiteko beharrezko dokumentazioa formatu digitalean prest duzula konprobatu, eta ondoren, tramiteari ekin.\nTramitatzailea: Eibarko Udaleko Udal Zergak.\nFamilia ugariendako hobariak onibarren zergan eskatzeko orria behar bezala beteta.\nOnibarren zergan familia ugariendako hobariaren eskaera behar bezala beteta.\nFamilia ugariaren titulua, indarrean dagoena.\nEtxebizitzaren jabe izatearen titulua (bakarrik eskaera egiten den lehen aldian).\nFamilia-unitatea osatzen duten kide guztien aurreko urteko pertsona fisikoen errentaren gaineko zerga (PFZE). Aitorpen hori egitera behartuta egon ezean, inguruabar hori egiaztatzeko ziurtagiria ekarri behar da, baita familia-unitateko kide guztien urte horretako informazio fiskala ere.\nUdalak bizidetasun-egiaztagiria eta eskaera egiten den urtearen aurreko urteko Ondasun Higiezinen gaineko zergaren erreziboa erantsiko dizkio eskaerari.\nOharrak: Hobariak bere ondorioak sortuko ditu eskaera egiten den urtean luzatutako erreziboan, beti ere kobratzeko borondatezko ordainaldian aurkezten bada edo, borondatezko ordainaldia amaitu eta hurrengo egunetik kontatzen hasita, hilabeteko epean. Epe hori igaro ondoren aurkezten diren eskaerek, hala balegoke, hurrengo urtean sortuko dituzte ondorioak.\nFamilia ugariendako hobariak onibarren zergan eskatzeko orria


SELEKZIOEN KUADRANGULARRA KADETE MUTIAK – Ostadar SKT\nLehengo urtean ESF (Euskal Saskiballoi Federazioak) 4 komunitate ekirdegoakin cuadrangular bat ospatzeko aukera eman zigun Lasarte-Orian, arrakasta ikusita, eta erakutsi genuen konpromisua aztertuz, aurten ere ospatzeko aukera eman digu. Aldaketa batekin, aurten ez dira “Infantil Neskak izango” baizik eta “Kadete Mutilak”.\nLehiaketa hau Abenduaren 10 eta 11ko aste bukaeran izango da, larunbata 10, lau partidu eta igandea 11, bi partidu, guztira sei. Parte hartuko duten komunitate ekirdegoak, Euskadi, Galizia eta Asturias dira, laugarren taldea Easo SBT-ren juniorra izango da.\nLarunbata 10, 10:00h\nGALIZIA vs EASO SBT\nLarunbata 10, 11:45h\nEUSKADI vs ASTURIAS\nLarunbata 10, 16:15h\nEASO SBT vs ASTURIAS\nLarunbata 10, 18:00h\nEUSKADI vs GALIZIA\nIgandea 11, 10:00h\nASTURIAS vs GALIZIA\nIgandea 11, 12:00h\nEUSKADI vs EASO SBT\nGonbidatuta zaudete kuadrangular honetara, saskibaloia gustuko baduzu ez galdu aste bukaera hau, Lasarte-Oria kiroldegian, Ostadar SKT antolatuta.\nJolastuko duten 4 Taldeak


16 koronabirus positibo berri zenbatu zituen atzo Osakidetzak Aiaraldean eta 129 dira jadanik - Aiaraldea - Aiaraldea.eus\nAitor Aspuru Saez 2020-03-30 18:33\nOsakidetzak eguerdian plazaratu ditu atzo jazotako koronabirus kasu berrien datuak. Larunbateko kopuruarekin osatutako txostenak itxaropenerako tartea uzten bazuen, igandeko zenbaketa ez da hain baikorra izan.\nBerez, 16 positibo gehitu zituen osasun sistemak Aiaraldean eta 129ra heldu dira. Larunbatean 9 izan ziren soilik eta aurreko hiru eguneko joera apurtu zuen (asteazkenean 17, ostegunean 18 eta ostiralean 19 positibo egon baitziren, hurrenez hurren), baina atzoko datuekin gaixo berriek %177an egin dute gora aurreko eguneko igoerarekin alderatuta.\nGauzak horrela, Laudiok 57 kasu ditu, hau da, 9 gehiago. EAEko 17. herririk kutsatuena da. Amurriok 34 ditu eta Urduñak 13. Igandean biek 3 positibo berri erregistratu zituzten. Aiaran 9ra heldu dira eta Orozkon 5era. Alegia, biek kasu berri bana dute.\nArtziniegak eta Okondok eutsi egin diote, 7 eta 4 kasurekin, hain zuzen.\nEAEn 306 positibo gehiago identifikatu zituzten eta guztira 6.057 dira. Herrialdeka Bizkaiak 2.937 ditu, Arabak 2.049 eta Gipuzkoak 1.071. Hildakoak 297 dira. Hau da, atzo 32 lagun gehiago zendu ziren. Txosten osoa hemen irakurri daiteke.\nAitor Aspuru Saez mar 29 Aiaraldea\nPositibo guztien batuketa 113 bada ere, azken hiru eguneko igoera nabarmen murriztu da. Atzo 9 kasu berri diagnostikatu zituzten, baina asteazkenea...


Kalitatearen Qaqa — Eibar.ORG | Eibarko peoria\nHemen zaude: Hasiera / Blogak / Nire uste harroan / Kalitatearen Qaqa\nXabier Mendiguren 2007/01/10 16:46\nInuxente egunean ezusteko oparia izan nuen. Zinematik atera ostean, autoa hartzera joan eta kolpe galanta zeukan atzealdean, karrozeria mailatzeaz gainera gurpil bat ere kili-kolo utzi ziona, ezin gidatzeko moduan beraz. Eta oparigilearen arrastorik ez, jakina. Kamioilari bat, utzitako arrastoaren arabera\nEz nabil penak kontatzen baina. Beste zerbaitera iritsi nahi dut. Aseguruak, zati batean, neure kalteak ere estaltzen dizkidanez, ezbeharraren berri emateko deitu nuen hurrengo goizean goiz. Ordurako garabiaren bitartez eramana nuen kotxea garaje batera. Peritua pasatzea falta, konponketan hasteko. Hurrengo laneguna urtarrilaren 2a zela, eta ordura arte itxaron behar. Bego. Egin beharrekoak eginda, lasaiago.\nUrtarrilaren 2an, goiza amaitzean deitu dut garajera, matxuraren tamainaz galdezka. Ezin jakin, peritua ez omen da pasatu oraindik, eta txasisa askatzen hasterik ez beraz. Deitu dut aseguru-etxera, eta baietz, egun horretan duela pasatzeko abisua. Harekin hitz egitekotan gelditu ziren, eta horrenbestean konforme gelditu behar.\nBiharamuna. Goiza beste hamaika gauzatan eman dut, eta arratsaldean deitu dut garajera, aberiaren berri emango didaten itxaropenez. Ezetz berriz, periturik ez dela pasa egun horretan ere. Deitu dut berriro ere aseguru-etxera, azaldu diet dena berriro xehe-xehe, eta niri deitzekotan gelditu dira, argitu beharrekoak argituta.\nHandik ordu batzuetara, bi albiste aseguru-etxetik. Batetik dei bat: informatika-akats baten erruz (zer ez da gaur informatika-akatsa?) ez zitzaiola perituari informazioa iritsi, eta barkatzeko, hurrengo egunean joango zirela hutsik gabe. Bestetik gutun bat, aseguru-etxe horretako zentraletik, Kalitatearen urrezko Q handi bat logoaren ondoan, partea eman nuen egun berean datatua: haiengan jarritako konfiantza eskertzen zidatela, neure esanetara neuzkala edozertan laguntzeko eta era horretako erretolika merke guztia.\nAkatsak berak baino (edonork izan baitezake deskuido bat, badakigu) gutunak eman zidan amorrazio handiagoa. Kalitate prozesuen hipokrisia eta gezur ustela: dena paper-zikintze, itxura egite, ahoa betetzea polboroiak bezalako bost duroko hitz ponpoxoz.


Daft Punk taldea banatu egin da, 28 urteko ibiliaren ondoren | Kultura | Berria\nDaft Punk taldea banatu egin da, 28 urteko ibiliaren ondoren\nBikote paristarrak 'Epilogue' izeneko zortzi minutuko bideo batekin iragarri du albistea, arrazoirik eman gabe.\nEpilogue izeneko bideoaren fotograma bat. BERRIA Tamaina handiagoan ikusi\nMUSIKA. Thomas Bangalter eta Guy-Manuel de Homem-Christo musikariek 1993an sortu zuten taldea, Parisen. Stuart Macmillani maketa bat eman zioten festa batean 1994an, eta The New Wave izenez publikatu zuten. Hurrengo urtean grabatu zuten Da Funk; hiru urtera, Homework, dance musikaren «maisulantzat» hartua izan dena. 2001ean eman zuten Discovery, eta robot mozorroa haien bereizgarri egin zuten. Azken diskoa 2013an eman zuten, Random Access Memories; oso txalotua izan zen, eta kolaborazio nabarmenak egiten segitu dute ordutik.\nAtzo iragarri zuten, ordea, Epilogue izeneko zortzi minutuko bideo batekin, amaitutzat eman dutela 28 urteko ibilbidea. Kantuez harago, haien estetikak eta estiloak arrasto handia utzi du artista askorengan.


Chivite Lehendakariak Tokioko 2020ko Jokoetan Nafarroa ordezkatu duten hamabost kirolarien "lana, meritua eta talentua" aitortu ditu\nKirolari olinpikoek eta paralinpikoek Navarra Arenan egindako harrera ofizialean parte hartu dute\nvideocam Presidenta Chivite asiste a la entrega de galardones a olimpicos y paralimpicos de Tokio 2020 collections Irudi galeria\nMaria Chivite Nafarroako Lehendakariak harrera egin die 2020ko Tokioko Joko Olinpikoetan eta Paralinpikoetan parte hartu duten kirolari nafarrei harrera egin die, Nafarroa Arenan egindako ekitaldi batean. Horrela, Lehendakaria jokoetan parte hartzeko helburua lor ditzaten gazteen "ahaleginaren eta lanaren" aitortza instituzionalaren buru izan da.\nEzkerretik eskuinera, lehen lerroan: Esnaola kontseilaria, Estibaliz Armendaríz (arrauna), Chivite Lehendakaria, Asier Martínez (atleta), Miguel Ángel Pozueta, Nafarroako Kirol Institutuko zuzendari kudeatzailea, kirolari eta olinpiar partaideekin.\nNafarroa Arenako aretoaren irudia, ekitaldian zehar.\nEstibaliz Armendáriz arrauneko kirolaria, bere hitzaldian.\nAsier Martinez Etxarte hesi-lasterkaria, bere hitzaldian.\nJon Moncayola futbolaria, agintarien agurrean.


Zibererasoen atzean Errusia dagoela esan du Donald Trumpek | Berriak Mundua | EiTB\nZibererasoen atzean Errusia dagoela esan du Donald Trumpek\nHauteskundeetako zibererasoen atzean Errusia dagoela esan du Trumpek\nBerari buruzko informazioak "gezurrezkoak" direla adierazi du, Mexikoko mugan horma bat eraikiko duela berretsi du eta "Jainkoak inoiz sortu duen enplegu-sortzaile handiena" izango dela agindu du.\nDonald Trump, New Yorken egindako agerraldian. Argazkia: EFE\nObamak, agur ekitaldian: 'Bai, ahal dugu. Bai, egin dugu'\nTrumpi buruzko informazio konprometitua duela gezurtatu du Kremlinek\nObamak Errusia zigortu du, AEBko hauteskundeetan izandako erasoengatik\nTrumpen 'reality show'a\nDonald Trump Ameriketako Estatu Batuetako presidente hautatuak esan du Errusia dagoela AEBko hauteskunde prozesuan izan ziren zibererasoen atzean.\n“Hackeatzea gaizki dago; ez zen horrelakorik gertatu behar”, adierazi du Trump Dorrean eman duen prentsaurrekoan. Inteligentzia zerbitzuen arabera, zibereraso horiei esker irabazi zituen Trumpek AEBko hauteskundeak.\n“Uste dut Errusia dagoela zibereraso horien atzean”, esan du gaur, orain arte aukera hori onartzeari uko egin badio ere. Eraso informatiko horien kaltetu handiena Alderdi Demokrata izan zen.\n“Estatu Batuek mundu osoko zibererasoak jasaten ditu, Errusiatik, Txinatik nahiz beste edozein herrialdetatik”, azpimarratu du.\nNolanahi ere, Etxe Zurira heltzen den momentutik aurrera horrelakorik berriro gertatuko ez dela agindu du.\nAzken orduotan zabaldu da Errusiak Trumpi buruzko informazio “konprometitua” izan dezakeela, baina AEBko presidente berriak ukatu egin du hori eta albiste horien atzea Estatu Batuetako Inteligentzia Zerbitzua egon daitekeela iradoki du.\nHonek guztiak zentzurik ez duela eta gezurretan ari direla adierazi du. CNN bezalako telebista-kateen ibilbidean “orbana” dela eta albiste horiek “pertsona gaixoek” argitaratu dituztela erantsi du.\nIldo horretan, Trumpek esan du Errusiak bere kontrako zerbait izango balu, publikatu egingo lukeela, Hillary Clintonen kontra egindako eraso informatikoekin egin zuten moduan.\nErrusian duela urte asko izan zela kontatu du, baina “betiko moduan kontu handiarekin” ibili zela. “Nire bizkartzainei ere esaten diet: kontuz ibili, kamerak nonahi daude eta”, azpimarratu du.\nHorrelako erasoak Errusian bakarrik ez, “edozein herrialdetan” gerta daitezkeela ohartarazi du.\nHarresia, Mexikoko mugan\nBestalde, Trumpek berretsi egin du AEB eta Mexiko arteko mugan horma bat eraikiko duela eta lanak, gehienez, urte eta erdiko epean hasiko direla gaineratu du.\n“Ez da hesi bat izango, horma bat baizik”, adierazi du, eta egitasmoa Mexikok ordainduko duela nabarmendu du berriro.\nOrdainketa hori zerga bidez edo dirua zuzenean itzulita egingo dela esan du, Enrique Peña Nieto Mexikoko Gobernuko presidenteak aukera hori beti baztertu badu ere.\nHorrez gain, enpleguaz ere aritu da Trump eta “Jainkoak inoiz sortu duen enplegu-sortzaile handiena” izango dela promestu du.\nIldo horretan, datozen asteetan “albiste garrantzitsuak” izango direla iragarri du. “Uste du enpresa asko (Estatu Batuetara) itzuliko direla”, erantsi du.\nBere negozioak, semeen esku\nBestalde, Trumpek jakinarazi du bere negozio guztien kontrola bere bi seme nagusien esku utziko dituela, baina enpresan dituen akzioei eutsi egingo diela.\nKonpainia zuzentzen jarraitzeko aukera zuela esan du, hala nahi izanez gero. Alabaina, negozioak bere semeen esku geratuko dira eta ez du haiekin inolako erabakirik eztabaidatuko.\nTrumpen abokatu Sheri Dillonek esan duenez, presidente den bitartean negozio berriak egingo ditu Trumpen konpainiak atzerrian eta AEBetan egindako mugimendu guztiak zorrotz ikuskatuko dituztela, interesen arteko gatazkak ekiditeko.\nHortaz, Trumpen konpainiak egiten dituen operazio guztiak aholkulari talde independente baten oniritzia jaso beharko dute. Talde hori datozen asteetan osatuko dute.\nDonald Trump berriak\nCUP abstenitu egingo da, eta Turull aurreneko bozketan izendatzea eragotziko du\nTurullek ez du babes nahiko lortu presidente izateko\nKataluniako prozesuan ikertutakoak auzipetuko ditu gaur Llarenak\nUEFAk Olympique Marseillari egotzi dio San Mamesen gertatutako liskarren ardura\nBaliteke MTVren kontzertu handia San Mamesen izatea\nPalau Blaugrana, 21:00etan\nBaskoniak Makabiren beste porrot bat aprobetxatu nahi du Bartzelonari irabazita\nEusko Jaurlaritzak Euskal Liburutegi Nazional Digitalaren egitasmoa abiatu du\nAitek 12 astez ordaindutako eszedentzia hartu ahal izatea proposatu du Jaurlaritzak\n'Etxean bizi' proiektua, Gipuzkoako adinduek zaintza etxean jaso dezaten


Gazteendako xake txapelketa, domekan - Aretxabaleta - Goiena.eus\nGazteendako xake txapelketa, domekan\nMirari Altube 2007-09-28 11:50\nArlutz xake taldeak antolatu du eta xakean jokatzeko zaletasuna sortu gura du herrian. Hala, ikastetxeetan kirol horren nondik norakoak erakusten hasteko asmoa dute ikasturte honetan bertan.\nDomekan, hilak 30, I. San Migel xake txapelketa egingo du Arlutz xake taldeak. Herriko Plazan izango da, 16:00etan, eta ordu erdi lehenago eman behar dute izena jokalariek. Partehartzaile guztiek elkarren aurka jokatuko dute, eta asko badira bi talde egingo dituzte. Onenek sariak eskuratuko dituzte, eta jokalari guztiek jasoko dute oroigarri bat.\nArlutz xake taldea lau lagunek osatzen dute: Aitor Alcaide, Esteban Romero eta Andoni eta Fran Miguel anaiak. Maila handiko xake jokalariak dira guztiak ere; taldeak Euskal Ligan jokatzen du, eta Fran Miguelek Fide maisua deritzon izendapena eskuratu du oraintsu. Izendapen hori duen Debagoieneko bakarra da, eta horren gainetik nazioarteko maisuak eta maisu handiak daude.\nArlutz xake taldearen asmoa da ikastetxeetan xakean jokatzen erakustea. Horretarako, eskola kirolaren barruan sartu gura dute: "10 urte adin polita da xakean hasteko. Gogoa besterik ez da behar, eta kirolaren nondik norakoak ezagutzen joan ahala xakearekin gozatzen hasten da bat". Asmoa da, gainera, ikastetxeetatik poliki-poliki taldearen lokalera bideratzea zaletasuna duten gazteak: "Eguazten gauetan entrenatzen dugu eta Iralabarri plazan dagoen lokaleko atea zabalik izaten dugu beti. Hala ere, ordutegi zabalagoa eskaini gura dugu denboraldi honetan", dio laukoteak.


naiz: agenda - 53. Durangoko Azoka\n53. Durangoko Azoka abenduaren 5etik 9ra egingo da. Aniztasuna eta berrikuntza dira aurtengo ezaugarri nagusiak. Izan ere, euskal kulturgintzaren plaza osatzen duen espazio bakoitza ekarpen eta proposamen berriarekin dator aurten.\nOhi denez, «azken hilabeteetan euskal kulturak utzitako uzta oparoaren isla» izango da, Zifrak dira horren lekuko: 247 stand, 439 nobedade (304 liburu, 3 disko, 18 aldizkari, argitalpen elektroniko bat eta 23 bestelako), 200dik gora kultur ekitaldi eta 17 autoekoizleen bidez (aurreko urteetan baino bat gehiago).\nSortzaile berriei ere leku egingo die aurten Azokak, Sormen Bekaren bidez: urterokoa izateko jaio den beka honek euskarazko kultur produktu baten sorkuntza lagunduko du eta «oso pozik» daude antolatzaleak, 28 proposamen aurkeztu baitira lehen deialdira. Irabazlearen izena Landakon bertan emango da, abenduaren 9an, eta 2019ko Azokara arte itxaron beharko da «Sormen Bekaren lehen emaitzaz gozatzeko».\nIndartsu dator Irudienea, ikus-entzunezkoen plaza. Euskal zinemagintzak azken urteetan izan duen zabalkundea bultzaka dator Azokara eta, Zugaza zineman egongo den espazio honetan, 11.00tatik 21.00etara ikus-entzunezkoen aurkezpenak izango dira: sortzaileak, aktoreak, zuzendariak… pasako dira bertatik, euren azken lanak eta argia 2019an ikusiko dutenak aurkeztera, tartean ‘Gu, Laboa’, ‘Gure oroitzapenak’, ‘Muga deitzen da pausoa’, ‘Soinujolearen semea’ edo ‘Margolaria’. Azken hiru film hauen aurre-estreinaldiak ere hartuko ditu Irudieneak (gonbidapen bidez), baita Koldo Almandozen ‘Oreina’ filmean (Irizar Saria aurtengo Zinemaldian) oinarritutako hiru film labur eta Telmo Esnalen ‘Dantza’ filmean oinarritutako serie dokumentalaren lehen lanaren estreinaldia ere.\nEhun eskaeratik gora izan dira aurten hamaika urte beteko dituen Ahotsenean parte hartzeko eta, horietatik, 70 kontzertu eta 42 solasaldi eskainiko dituzte. Lehen diskoarekin datozen taldeak, ibilbide luzekoak, popa, trapa, elektronikoa, bakarlariak… «aniztasuna» ez dela faltako ziurtatu dute, ezta solasaldietan ere: musika, literatura, komikigintza eta bertsolaritza izango dira mintzagai nagusiak.\nAhotsenea itxita, Plateruenan jarraituko du musika eskaintzak, formatu handiko kontzertuekin. Huntza (5), Esne Beltza (6), Modus Operandi (7), Anestesia (8) eta Olatz Salvador (9, doan) izango dira protagonistak. Berritasun gisa, Azoka TBrekin elkarlanean, ‘Hautsi Bolumena’ musika saioa egingo da bertatik.\nArtistekin elkarriketak, zuzenekoak eta bideoklipak izango dira ‘Hautsi Bolumena’ saio berriaren zutoinak, baina ez da Azoka TBren nobedade bakarra: ibiltaria izango da aurten, eta gune ezberdinetan gertatzen dena kontatuko digute. Azokan bertan, webgunean eta tokian tokiko telebistetan emango dira ekoizpen propioko eduki hauek.\nAntzerkiak eta dantzak duen oholtza honetan, egunero ikuskizun bat izango da, ikasle egunean ezik: abenduaren 5a antzerkigintza ezagutarazteko baliatuko dute. Hikaren ‘Txarriboda’ (6), Larruaren ‘Baserri’ (7), pieza laburren maratoia (8) eta Benetan Be-ren ‘Inondik inora’ (9) izango dira protagonistak.\nSortzaileek, erakundeek zein gizarte mugimenduek Areto Nagusian izango dute euren proposamenak aurkezteko abagunea eta, Gogoetaren Plazan, abenduaren 6, 7 eta 8an hiru gai landuko dira: 68ko belaunaldia, sormena eta gaurkotasuna eta kultur transmisioa eskolan.\nGarraio publikoaren sarea.\nAzokaren geografia ez galzeko.\nLandako Etorbidea, 6, 48200


kritiken hemeroteka » Amets galdua\n« Errealitatearen tolesturak | Gogoa sartzen dizu »\nAmets galdua Aritz Galarraga / Deia, 2014-07-19\nGogoratu dudan bakoitzean irribarrea etorri izan zait: “Une honetan errazago idatz dezaket nobela bat poema bat baino”. 2011ko uztailean esan zituen Iñigo Aranbarrik hitzok, orain justu hiru urte, Zamaontzia eleberriaren aurkezpenean. Eta poema bat esan zuen, ez adibidez poemategi bat. Irribarrea etorri izan zait sinetsita nengoelako ezinezkoa zela, esajerazio bat, idazle jendeak epatatzeko erabiltzen duen boutade horietarik. Baina ikusita Aranbarrik azken urteetan kaleratu duena —nobela bat bestearen atzetik, zero poema nik dakidala—, akaso bada irribarrea gordetzeko unea. 94ko Emon bihar yako albo batera utzita, nobelari eskainitako aro garaikide hau oso baita oparoa Aranbarrirenean. 2008an Zulo bat uretan harekin abiatu zuenetik, hiru sei urtean. Dena delakoarekin, zorioneko gaude poesia baino prosarako jaidura dugunok, batez ere Aranbarriren proposamen narratibo sendo, jarrai, koherentearekin plazer hartzen dugunok.\nAro berriko hirugarren aleak hara: Esteban Alberdi du protagonista-ardatz, eta pertsonaia horrek bi garai historiko arras diferentetan egingo dituen ibilerak. Berez da gaur egunean hainbeste hazi den giza-figuraren prototipoa: lanik gabe, gero eta bakarrikago, hutsa zapaltzen dabilena. Eta bestela da 1766ko hartan barbero-zirujaua, Peñafloridako kondearekin ere ukondokatzen dena, nahiz “lanerako baino buruan zerabiltzanak entzuteko deitzen zuela” pentsatuko duen. Nola lotzen diren bi denbora planoak? Ez trebezia gutxirekin: etxera bueltan kolpe handi bat jasoko du Alberdik buruan, eta ondorengo ospitale-eldarnioan egingo du istorioak hiru mende atzera, joan-etorrian. Ez batere petatxo moduan, ez bortxaz piezak arrimatuta, kontrara txukun harilkatuta baizik, ariketa aurretiaz samurra ez dirudien batean. Badaki noiz dabilen batean noiz bestean irakurleak, baina trantsizioak ez dio min apurrik emango.\nEta Alberdi nondik ibiltzen den bezala da garrantzitsua zertan. Eta, garaiak garai, esan beharra dago tokatu zaiola ahulenaren aldean: begiratzen duen tokira begiratzen duela, bera baino zoriontsuagoa dirudien jendea ikusten duela gaur egunean; gariaren eta artoaren prezioa garestitu zutenen aurka matxinatu ziren herritarrengandik ez oso aparte ikusiko dugula iraganean. Hanka bat du hemen eta bestea han. Behekoa izan nahi ez, eta goikoa ezin izan. Baina parte hartzen du, ametsetik, ametsean: “Sinetsidazu behingoz, ametsa baino ez zen. Hasieratik bertatik galdua genuena”. Eta nola erakusten zaigun izan omen genuen ilustraziotxo haren alde ez sobera argia, nola goikoak beti izan ohi diren goiko, eta behekoak noski beheko, nekez dagoela erdiko apalik. Liburuetan-eta kontatzen ez diren istorio txikiak, atzean eskuarki drama handi bat gordetzen dutenak. Eta azkenerako hausnar orokor bat, eleberriko bi garaiak lotzen dituena: “Bistan da bizitzeko era bat dela badoana. Mundu batetik besterako pausoa bizitzen ari da”.\nHalakoak beti alferrikakoak direla jakinda —eta irakurlearen araberakoak—, baina klasifikazioaren lilurapean, esango nuke Zulo bat uretan haren pixka bat azpitik, eta Zamaontziaren gainetik pixka bat dagoela Apirila. Gaur. Jakinik bihar indar korrelazioa beste bat izan litekeela. Zehatzago nahiko balu norbaitek, ordea, eta beste hark esango lukeen bezala: Apirila, oit points. Hamarretik, noski.


BOLUNTARIOEN NAZIOARTEKO EGUNA | Asasam\nHasiera » BOLUNTARIOEN NAZIOARTEKO EGUNA\nASASAMen momentu honetan 7 boluntario daude; 2016 urtean zehar 14 pertsona izan dira gurekin elkarlanean. Pertsona hauek, akonpainamendu desberdinak egiten dituzte ASASAMek eskaintzen dituen programa batzuen barruan, zentro okupazionala edo zentro psikosozialean adibidez.\nBoluntarioek bere parte hartzearen bitartez era altruista batean bere aisialdiaren parte bat eskeintzeaz gain, gaixotasun mentalaren inguruan dauden ideia faltsu eta aurreiritziak desegiten ere laguntzen dute.\nGaur, abenduak 5, gure boluntarioei eskerrak eman nahi dizkiegu gaixotasun mentala duten pertsonen indarberritze prozesuaren parte izateagatik eta haien gizarteratze prozesu osoan laguntzeagatik.


LAG – Lurralde Antolamendurako Gidalerroak – Desazkundea\nNortzuk gara Desazkundea-LAG lan-taldea?\nHirigintza, ingurumena, nekazaritza eta gizarte eta ekonomia arloetako ekintzaile taldea gara. Gure xedea Eusko Jaurlaritzaren LAGen (Lurralde Antolamendurako Gidalerroak) ebaluazio kritikoa egitea da, eta arau horiek bultzatutako Euskal Hiria lurralde antolamendu-ereduari alternatibak proposatzea; gure aburuz, Eusko Jaurlatizak legegintza-prozesu honetan inertzia hutsez eta gogogabekeriaz jokatu duelako.\nZer dira LAGak eta Euskal Hiria?\nLAGak lurraldea antolatzeko eta arautzeko tresnak dira, 4/1990ko, maiatzaren 31eko Euskal Herriko Lurralde antolakuntzari buruzko Legeak ezarritakoak. Lege horren zioen azalpenak berezko araudi baten premia azpimarratzen du “mendearen bigarren erdian izandako kontrolik gabeko hiri eta industria hazkundeek pertsonen bizi-mailan eragin dituzten ondorio kaltegarriak arintzeko”. Horrela, lurralde antolamenduaren helburua “garapen orekatua” da “beharrezko azpiegiturak eraikiz, biztanleriari osasun-, irakaskuntza-, administrazio-, komertzial-ekipamenduak, (…) eskainiz, baliabideak arduraz kudeatuz eta ingurumena zainduz” eta “bizi-kalitatea hobetuz, biztanleriaren hainbat sektoreren arteko desberdintasunak desageraraziz”.\nZer da Euskal Hiria?\nEusko Jaurlaritzak Euskal Hiria erakunde-marka eta esparru-sinbolikoa erabiltzen du LAGak (Lurralde Antolamendurako Gidalerroak) aurkezteko orduan. Araudi hori EAEko Herri-Administrazio guztientzako erreferentzia bihurtzen da lurraldean eragina duten planak, programak eta ekintzak diseinatzerakoan, esaterako hirigintza planak, plan sektorialak, ingurumen planak, etxebizitza planak, eta abar.\nOrain arte proposatutako ereduak garapen-sistema neoliberalari men egiten diola: etengabeko eta neurrigabeko energia-eskaria duen sistema zaharkitua bultzatzen du (hori dela-eta fracking-aren aldeko apostua); lurraldea sistematikoki ustiatzen du eta paisaiaren artifizializazio gero eta haundiagoa eragiten du, eta aktibitateen eta biztanleriaren hiriburuetarantzeko polarizazioa bultzatzen du, lurralde-kohesioa alboratuz, eskualdeak eta haien premiak baztertuz, eta hiru hiriburuetan lan-guneak eta zerbitzuak metatuz (egitura horrek hirien arteko komunikazioak bermatzeko AHT “behar” du, noski).\nZergatik ez dut LAG-en berririk izan inoiz?\nLAGen inguruko berririk ez zabaltzea eta gai-zerrenda politikotik at mantentzea ez da kasualitatea. Herritarrok ezagutuko baldin bagenu tresna horiek duten garrantzia gure herrietako garapenean, gure ingurugiroan, eta gure eguneroko bizitzan duten eragina (lana, garraioa, zerbitzuak, eta abar), gu guztiok ezer jakin gabe azpikeriaz egindako “negoziazio” hori ez genuke onartuko.\nHori dela bide, LAG-taldea arau horien berri hedatzeko lanean ari da, eta alegazioak eta bidezko alternatibak aurkeztu ditu jendarte zibilaren ordezkaritza zabalarekin batera, desazkundearen bidetik eta humanoagoa den garapen eredu bat helburu hartuta.\nInformazio gehiago jasotzera eta gure jarduerak ezagutzera gonbidatzen zaitugu:\neta web-orrialdea: http://dot-desazkundea.org\n(*) 2012ko ekainean (Eusko Jaurlaritzak alegazioak egiteko hiru hilabetetako epe laburra utzi zuen, inongo parte-hartzeko prozesurik ireki gabe) LAGen aurkako alegazioak aurkeztu genituen eusko Jaurlaritzaren aurrean, gizarte eragile talde hauekin batera: sindikatuak (ESK, ELA, LAB, CGT), nekazaritzaren sektoreko sindikatuak (EHNE, BEDARBIDE), mugimendu ekologistak (EKOLOGISTAK MARTXAN, TXIPIO BAI, ANTI COKE, AHT GELDITU ELKARLAN), etxebizitza duinen aldeko mugimenduak (ETXEGORRI, KE PASA CON LA CASA), eta bestelako hainbat gizarte-talde aktiboak (EZKER GOGOA,EUSKADIKO GAZTERIA KONTSEILUA, KEM-MOC, BIZKAIKO EMAKUMEEN ASANBLADA, PARTE HARTUZ, HIRIA KOLEKTIBOA, LAS TRANS, MUGARIK GABE, …), eta horretaz gain irakaskuntza, lan eta gizarte arloetako hainbat pertsonen banakako atxikimenduak jaso genituen.\n[[ LAG-en Artikuloak ]]


Arratzuko Udala - Izapide telematikoak eta on-line zerbitzuak herritarren eskura daude jada\nArratzuko herritarren eskura daude jada ohiko 73 izapide eguneko 24 orduetan eta asteko 7 egunetan. Izapideok udaletxeko ateak zabaltzen dituzte webgunearen bidez (www.arratzu.com), aldi berean bideratze telematikoa ahalbidetuz eta herritarren eta administrazioaren arteko harremana estutuz. Arratzuko biztanleek nahi duten leku eta momentuan egin ahal izango dituzte haien kudeaketak, denbora eta esfortzua aurreztuz eta, ondorioz, haien bizi-kalitatea hobetuz. Izapideak urrutitik egiteko aukera izateaz gain, pertsona bakoitzak bere izapideen egoera jakin ahal izango du edozein momentutan, izapideen historia ikusi ahal izango du eta, lehendik egindako ziurtagiri bat berriro behar izatekotan, agiria berriz inprimatzeko aukera emango zaio.\nHemendik aurrera honako izapideak egin ahal izango dira, beste askoren artean: Eraikuntza berriko eraikinen lehen erabilerako lizentzia, Distantzia ziurtagiriak, Hirigintza gaietako informazioa, Erroldan alta, Erroldako datuen aldaketa, Bizileku aldaketa, Atzerritarren errolda berriztatzea, Errolda-agiria, Errolda ziurtagiriak, Ziurtagiri bereziak, Erroldan baja emateko eskaera, Banku helbideratzeak, Eskari-orri orokorraren eskaera, Dokumentuak ematea, Kexak, iradokizunak eta eskerrak eta Hitzorduak. Gainera, laster 100 izapide baino gehiago on-line egin ahal izango dira, udaletxeetan egiten diren izapideen % 99, hain zuzen ere.\nIzan ere, BiscayTIK proiektua Bizkaiko Foru Aldundiaren apustu handia da eta teknologia berrien bidez herritarren eta administrazioaren arteko tartea txikitzea du helburu. Hori lortzeko, Arratzuk aurrerapauso handia eman du jada udaletxeko aplikazioak eguneratuz.


Energia bulegoa gaur Altzoko udaletxean | El Diario Vasco\nEnergia bulegoa gaur Altzoko udaletxean\nYARZA Martes, 29 noviembre 2016, 00:22\nTolosaldean Energia-balantzea hobetzeko martxan jarri den egitarauaren baitan, gaur Aholkatu energia bulegoa egongo da Udaletxean. Energiaren inguruko zalantzak argitzeko zerbitzua izango da, besteak beste, fakturazioa, kontratazioa, eraginkortasun neurriak, energia berriztagarrien aukerak, diru-laguntzak eta abar kontsultatu ahal izateko. Goizean 11:00etatik 13:00etara egongo da irekia eta arratsaldean 17:00etatik 19:00etara.\nAzoka abendauren 11n\nAurtengoan bertako produktuen azoka abenduaren 11n, igande goizez. Bertan besteak beste esnekiak, barazkiak, fruituak, arrutzak, eztia, etxean egindako gozokiak, opilak,ogia, odolkiak, mondejuak eta txorixoak, sagardoa... artesautza lanak: altzariak, ohialak, pintura lanak ...Makilak... izango dira ikusgai.\nBizikidetza zine zikloa Udalean Eguzki Txokon gaztaina jatea izango dute Iruran


Berrozpin + Aitzetako Txabala + Txoritokietako Zutarria\nZamalbide auzoko baselizara iristerakoan, San Markoko gotorlekura doan errepidea hartu behar duzue (adierazita dago). Pistan gora hasi eta baselizatik 1,6 kilometrora, hainbat seinale dituen bidegurutzearekin topo egingo duzu. Jarraitu Txoritokieta mendia adierazten duen seinalea, ezkerretara, alegia.\nAldapan gora zoazela, eskuin aldean bidexka bat ikusiko duzu, trikuharria markatzen duen seinale hori bat du alboan. Handik abiatzen da arrasto zuria eta berdea duen bidea. Handik gora jarraitu.\nBidegurutzetik 300 bat metrora Aitzetako Txabala atsedenlekura iritsiko zara.\nHan beste seinale batekin topo egingo duzu, aurrez aurre. Ezkerreko trikuharri seinale horiak Aitzetako Txabala adierazten du. Berehala zuhaizti batera helduko zara, hesiak babestutako eremuan erraz ikusiko duzu trikuharria.\nOndoren, bidean aurrera egin, kare-labe zahar baten ondoan igaroko zara. Aldapan gora igo eta norabideak adierazten duen beste zutabe bat aurkituko duzu. Hartu Txoritokieta adierazten duena. Hantxe eskuinetara atsedenlekua dagoen zelaia aurkituko duzu. Bertan ikusiko dituzu BERROZPIN I, II, III TRIKUHARRIAK.\nNorabideen zutabera itzulita, Listorreta adierazten duena jarraitu behar duzu Txoritokietako zutarrira iristeko. Bide horri Floreaga bidea ere esaten diote. Mendi bide zabal batetik aurrera egingo duzu. Beste trikuharri seinale hori bat aurkitu arte jarraitu. Seinaleak mendian gora egiten duen eskuineko bidea adierazten du. Bidea jarraitu eta sagastia mugatzen duen hesiaren alboan jarraitu. Beste seinale hori bat topatuko duzu. Langa pasa eta hortxe aurkituko duzu zutarria, sagarrondo artean.\nBada beste aukera bat, nahiz eta aurrekoa baino deserosoagoa izan, zutarrira heltzeko. Jarraitu Txoritokietako gotorlekura igotzen den errepidetik. Bidea amaitzen denean, haitzen ondotik doan bidetik jaitsi. Kontuz egin behar da bidea. Ibilbide osoa egiteko beharko duzuen denbora, gutxi gorabehera ordubetekoa da. Atsedenlekuak mahaiak eta aulkiak ditu, beraz, leku egokia da ikasleekin bazkaltzeko edo hamaiketakoa egiteko.\nBeste aukera bat da San Markoko aparkalekuraino autobusez joatea, eta San Markoko bidea oinez egitea. Handik Txoritokieta aldera doan bidea hartu eta bigarren bidegurutzean, ezkerretara, bidexka bat abiatzen da, Floreagara doana. Bide horretatik ezkerretara dago atsedenlekua.


Krakow City Hotelak Bidaia Albisteak\nSusana Garcia | | Ostatuak, General, Polonia\nKrakovia da horietako bat Poloniako hiri zaharrenak eta garrantzitsuenak, gaur egun oso leku turistikoa izanik. Hori dela eta, ehunka lagunek hiria aukeratzen dute urtero oporretarako helmuga gisa, horrela hiriko puntu nagusiak bisitatzen dituzten ostatu ezin hobearen bila hasi dira.\nIkuspuntu batzuk ikusiko ditugu eta zein dira onenak hotelak Poloniako Krakovia hirian lo egiteko. Beraz, hiri honek dituen toki ederren ideia egin eta bisitatu beharreko helmuga berrien zerrendan sar dezakegu.\n1 Zer ikus dezakegu Krakovia hirian\n2 Non lo egin Krakovian\n3 Unicus Palace hotela\n5 Balthazar Design Hotela\nZer ikus dezakegu Krakovia hirian\nHiri Zaharra hiri honetako leku interesgarrienetako bat da eta bertan daude interesgune nagusiak. Eremu horretan Merkatu Plaza ederra eta zabala ikus daiteke, bertan daude Oihal Aretoa, Santa Maria Basilika eta Udaletxeko Dorrea. Eremu altxatu batean dago Wawel gaztelua eta katedrala. Bisitatzeko beste puntu interesgarri bat Kazimierz izenarekin ezagutzen den XIV. Mendean sortutako judu auzoa da. Bertan sinagogak edo Museo Etnografikoa ikus daitezke. Gaur egun, oso zona modernoa eta eraberritua ere bada. Hiri honetan Oskar Schindler-en lantegia ere bisita dezakezu, ezkutuan bere negozioaren bidez milaka judutarren bizitza salbatu ahal izan zuen enpresaria.\nNon lo egin Krakovian\nLurraldean egoteko gune onenetako bat hiria da gune historikoa. Batez ere, alde zaharrean gelditzen bagara hiriko interesguneak erraz ikus ditzakegulako, bidaia gehiegirik egin gabe. Hirian hotel interesgarriak daude, nahiz eta beste ostatu aukera batzuk ere egon daitezke, hala nola apartamentuak edo aterpetxe merkeak. Oraingoan hiriko hotelik onenak ikusiko ditugu.\nUnicus Palace hotela\nHotel hau Santa Maria basilikatik metro gutxira dago, alde zaharrean. Hotel moderno eta dotorea da eta bertan bi jatetxe daude, non janari italiarra edo poloniarra dastatu ahal izango den. Baina hotel hau batez ere bere spa edo ongizate zentroa duelako nabarmentzen da. Urtean spa guneko bezeroek bainu bat hartu dezakete barruko igerilekuanerlaxatu eguzkitiletan, masaje saio bat egin edo saunara joan. Aktibo egoteko gimnasioa ere badute eta zure burua mimatzeko aurpegiko eta gorputzeko hainbat tratamendu eskaintzen dituzte. Familiek haurtzaindegi zerbitzua izango dute eta negozioak egiten dituztenentzat ekitaldi gela dago. Bere gelak tonu neutro eta dotoreziagatik nabarmentzen dira, erosotasun eta zabaltasun handiarekin. Suite zabalagoak dira, eserlekua, albokoa eta te / kafea hartzeko instalazioak. Gainera, aparkaleku zerbitzua duen hotela da, autoarekin kezkatu beharrik izan ez dezazun.\nBost izarreko hotel honek hotel batean egotearen berezitasuna du Errenazimenduko eraikina erdigune historikoan kokatua. Dekorazioak vintage eta landa basokoak modernoak nahasten ditu, zurezko sabaiekin eta tximiniekin. Hala ere, gelek marmolezko bainugela modernoa, Interneterako konexioa eta telebista dituzte. Terrazan hiriaren ikuspegi panoramiko harrigarriak goza ditzakezu eta Michelin Gidan gomendatutako kalitatezko jatetxea du. Bestalde, bere spa gunea harrigarria da, barruko igerilekuak sotoan kokatuta daude, adreiluzko ganga zaharrekin. Hotel honek, gainera, spa oso bat du, masaje ugari dituena, edertasun tratamenduak eta gimnasioa ditu. Hotela bistak eskaintzen dituen Wawel gaztelutik oso gertu dago.\nBalthazar Design Hotela\nBalthazar Design Hotela ere Wawel gaztelutik gertu dago. Hotel honek badu xehetasun guztiak zaintzen dituen dekorazio eder eta eklektikoa. Gelak banaka apainduta daude, pieza moderno eta vintageekin. Zabalak dira, minibar bat eta pantaila lauko telebista dituzte. Batzuek dotore apaindutako egongela dute. Hotel honek zerbitzu bikaina eskaintzen du eta inguruko txangoak antolatzen ditu, hala nola gatz-minetara. Gonbidatuak masajeez gozatu eta bazkari goxoa jan dezakete Poloniako sukaldaritzako jatetxean.\nHotel moderno hau hiriko gune bizienean eta gazteenean dagod, auzo judu zaharra zena. Krakoviako eremurik alternatiboena ezagutu nahi dutenentzat. Hotel honek zerbitzu interesgarriak ditu, hala nola doako bizikletak hirian zehar ibiltzeko. Gimnasioa eta terraza gunea ere baditu. Gonbidatuak partekatutako egongelan elkartu eta jatetxean bazkari goxoa egin dezakete. Gosari bikainengatik nabarmentzen da eta aireportura joateko zerbitzua eskaintzen du.\nArtikuluaren bide osoa: Bidaia Albisteak » General » Krakoviako hotelak\nEzcaray, landa-ihesaldi txikia


Leioako Udala - Leioako Udaleko Adikzioen Prebentzio Zerbitzuaren laguntza-telefonoak\n2020-05-06 Leioako Udaleko Adikzioen Prebentzio Zerbitzuaren laguntza-telefonoak\nAlarma egoera hasi zenetik, Leioako Udaleko Adikzioen Prebentzio Zerbitzuak harremana izan du udalerriko ikastetxeekin, eta ikasleekin eta familiekin lan egiteko hainbat tresna eskaini dizkie. Gainera, adikzioek eragindako arazoekin laguntzeko telefono-zerbitzuek lanean jarraitzen dute.\nTelefono-zerbitzuetako bat (692 7 302 35) DBHko eta Batxilergoko ikasleentzat da, konfinamenduan adikzioek eragindako arazoak izanez gero, adibidez antsietate-egoerak, larritasun-egoerak edo deserosotasun-egoerak, edota kontsumitzeko zailtasunak izanez gero deitzeko, jolastu beharrak edo apustu egiteak eraginda.\nBestea (688 69 85 61), berriz, familiei eta pertsona helduei zuzenduta dago, eta arreta psikologikoa eskaintzen die mendekotasun-arazoetarako, drogak kontsumitzeko edo jolasteko arriskuetarako edo seme-alaba nerabeekin arazoak lantzeko.\nBi telefonoak astelehenetik igandera daude martxan, 09:00etatik 21:00etara.\nBestalde, ikastetxeekin beste tresna mota batzuk eskaini dira, hala nola 'Patxadaz' gida, 3 eta 8 urte bitarteko ikasleei zuzendua, familian emozioen eta yogaren kudeaketa lantzea ahalbidetzen eta errazten duena. DBHko ikasleentzat, berriz, droga-kontsumoari buruz sakontzeko eta hausnartzeko jarduera-sorta bat eskaini zen.


Irekia Eusko Jaurlaritza - Gobierno Vasco :: Hilak 30 astelehenean Loiolako Topo Zubiaren eraisketa hasiko da.\nHilak 30 astelehenean Loiolako Topo Zubiaren…\n<img src="https://www.irekia.euskadi.eus/uploads/cover_photos/20671/original/Loiolako_ETS__Zubia._Puente_ETS_Loiola..JPG" style="max-width:100%" alt="" />\nDatorren astelehenean, hilak 30ean, Loiolan Urumea ibaia zeharkatzen duen zubia zaharraren ordezkatze lanak hasiko dira. Zubitik zihoan trenbidea, aldamenean eraikitako zubi berritik doa orain. Zubi berri honek ez du zutaberik ibilguan. Hartara, Urumearen ur emariaren joanari oztopo bat kentzen zaio. Lanok Eusko Jaurlaritzak eta Uraren Euskal Agentziak abian dituzten ur goraldiei aurre egiteko neurrietako bat da.\nPasa den igandetik Loiolako zubi berriak trenari bidea ematen dio. Trenak hargin-lanezko zubi zaharretik igarotzeari utzi eta gero. Zubi zaharra aurreko mendearen hasieran eraiki zen, ez zituen betetzen Donostialdeko Metroaren zerbitzuaren eraginkortasunerako eskakizunak, eta Urumearen ur-hustuketa nabarmen oztopatzen zuen ur-handietan. Zubi zaharraren kentzea eta berria egitearen lanok mugarri dira bai Loiola-Herrera arteko trenbidearen saihesbiderako bai Eusko Jaurlaritza eta URAk Urumean ur goraldiei aurre egiteko neurrien artean.\nLanok egin aldera, ETS eta URA-Uraren Euskal Agentziak hitzarmen bat adostu zuten. Iñigo Ansolak azaltzen duenez “ zubi zaharrak bi zutabe zeuzkan ibilguan kokatuak. Aldiz, berriak ez dio ur emariari oztoporik egiten dion zutaberik, ibaiertzetan eusten baita. Hartara, trenen trafikoa hobetzeaz gain, segurtasuna nabarmen handitzen da, ur goraldiak ematen direnean uholde arriskua murriztuko baita”.\nJada erabiltzen hasi den zubi berriak bi trenbide eusten ditu. 61,20 metro luzeerako bao bakarrekoa da, ibilguan ez du euskarririk behar, eta 12,70 metroko zabalera du. Horietatik 7,70 metro trenbideentzako, eta alde bakoitzeko 1,75 metroko espaloi bana.\nInigo_Ansola._Loiola_Zubia.... behera kargatu (900 KB)\nLoiolako_ETS__Zubia._Puente... 2 MB (JPG)


Diabetesaren munduko modan dagoenstartup-ak presentzia izango du Teknologiaren eta diabetesaren munduko ekitaldirik handienean, ATTD izenekoan. – Bic Bizkaia\nDiabetesaren munduko modan dagoenstartup-ak presentzia izango du Teknologiaren eta diabetesaren munduko ekitaldirik handienean, ATTD izenekoan.\nUPV-EHUko masterreko ikasleak bisitan\nOtsailaren 19tik 22ra Madrilen egingo den ATTD ekitaldian parte hartuko du Insulclockek. Bertan, diabetesa duen gaixoari eskainitako stand bat izango dute. Gainera, berrikuntza gisa, I+G arloan duten azken garapen handia aurkeztuko dute, InsulWatch.\nKongresuaren garapenean zehar hainbat pitch egingo dituzte Insulclock sistema osoa azalduz, hau da, ENDO web plataforma, intsulina erabili eta botatzeko lumaren erabilera erregistratzeko gailua, App eta InsulWatch berria.\nHalaber, herrialdeko hainbat osasun-erakundetan egiten ari diren saiakuntza klinikoei buruzko hainbat poster aurkeztuko dizkiete bertaratutakoei.


Luiso Berdejoren eta Kevin Costnerren filma hemen da — Gaztezulo\nLuiso Berdejoren eta Kevin Costnerren filma hemen da\nLuiso Berdejoren eta Kevin Costnerren filma hemen da https://www.gaztezulo.eus/albisteak/luiso-berdejoren-eta-kevin-costnerren-filma-hemen-da https://www.gaztezulo.eus/albisteak/luiso-berdejoren-eta-kevin-costnerren-filma-hemen-da/@@download/image/20101086465Kevincostner.jpg\nJohn James idazle arrakastatsua da. Emaztearengandik banandu eta gero, seme-alabekin herrixka batera aldatuko da. Bertan gertaera arraroen lekuko izango dira James eta haren seme-alabak. Hori da Luiso Berdejo zinema zuzendari donostiarrak egun gutxi barru Euskal Herriko zinema aretoetan estreinatuko duen The New Daughter beldurrezko filmaren ardatza.\nKevin Costner aktore estatubatuar ezagunak (The Bodyguard, Dances with Wolves, The Untouchables\n) jokatzen du idazlearen rola. Ivana Baquero galiziarrak (El laberinto del Fauno) alabarena egiten du eta Gattlin Griffith (Angelina Jolieren semearen larruan ageri zen Changeling gogorrean) idazlearen semea da pelikulan.\nHilaren 15ean iritsiko da filma Hego Euskal Herriko zinema aretoetan, baina aurretik, astelehenean, urriak 11, Sitgeseko zinema jaialdian pantailaratuko dute.\nBerdejoren lehen film luzea da. Aurretik, zenbait film labur egin ditu, hala nola, 40 bat sari eskuratu zituen Ya no puede caminar eta Sitgesen bertan saritu zuten For(r)rest in the De(s)sert.


Nordic Walking Kanpezu Zentrua - Kanpezuko-Arabako medialdea kuadrilla\n>> Nordic Walking Kanpezu Zentrua\nNordic Walking edo Martxa Nordikoa.\nDiziplina honen jatorria da elur eskasian irupen-eskiatzaileek egiten zituzten eski gabeko entrenamenduetan. Makila berezien laguntzarekin eta urratsak emateko berariazko teknika erabiliz egiten den martxa da. Teknika horren bidez gihar talde gehiago erabiltzen dira.\nNordic Walking Zentruak.\nNordik Walking Zentro bat udaleko ibiltarientzat sarbide librea duen eta martxa nordikoaren praktika ahalbidetzen duen gunea da . Pertsona eta adin guztietarako pentsatuta, udalerriaren ondasun paisajistiko, natural eta kulturalak ezagutzea baimentzen du.\nMartxa nordikoa oinarria duen proiektua da; era berean, martxa mota hau eta aire zabaleko azpiegitura publikoak uztartzea ahalbidetzen du. Horrekin guztiarekin, ariketa fisikoaren praktikan laguntzen duen eta portaera sedentarioa murrizten duen ingurunea (hiriko eta naturala) osatu nahi da.\nNordic Walking Zentroa ondo seinalatutako ibilbide sarea da, maila desberdinetarako pentsatuta dauden kilometro kopuru minimoekin, kartografiatuak eta seinalatuak kiroletako jardueraren arabera.\nInformazio gehiago: https://www.nordicwalkinggunea.net/\nKanpezu Nordic Walking Zentrua.\nKanpezu Nordic Walking Zentruak bost ibilbide ditu:


Jaten ikastea | Consumer\nIkerketa britainiar baten arabera, elikagai batekiko edo bestearekiko lehentasuna bizitzako lehen urteetan bizitako esperientziaren araberakoa da.\nNutrizio-hezkuntza funtsezkoa da elikadura-ohitura egokiak ezartzeko. Hala berresten du Wallesko Unibertsitateko adituek egindako azterlan batek. Azterlan horren ondorio nagusiek onartzen dute haurren dietan elikagai berriak sartzeko borroka 18-24 hilabeteren buruan hasi beharko litzatekeela. Britainiar adituek diotenez, elikagai batekiko edo bestearekiko etorkizuneko nutrizio-lehentasunak neurri handi batean bizitzako lehen urteetan bizitako esperientziaren araberakoak izango dira.\nAskotan, elikagai berriak probatzeko beldurrak elikagai gutxiko dietak sortzen ditu. Baina bizitzako lehen urteetatik nutrizio-hezkuntza egokia aplikatzen bada, etorkizunean elikadura-ohitura egokiak izango dira. Elikagai berriak baztertzea ohikoagoa da dieta likidoa izatetik solidoa izatera pasatzen den unean, britainiar adituek egindako eta International Journal Obesityn argitaratutako ikerketa baten arabera. David Benton ikerketaren arduradunaren ustez, guraso askok elikagai berriak sartzeko duten beldurra «erantzun guztiz normala da», baina ez da horregatik gauzatu behar.\nBerritasunarekiko beldurra (neofobia), elikaduraren kasuan, «biziraupen-mekanismo» bat izan ohi da, batez ere haurrak dieta aldatzen hasten diren unean fokalizatzen dena. Laguntzeko, produktu berriak hartzera behartzea bezalako jardunbideak baztertu behar dira, «alderantziz». Adituek diote, halaber, ez duela laguntzen elikagai bat «ordain gisa» eskaintzen. Baina gurasoek ez ezik hezitzaileek ere aurre egin behar dieten arazoetako bat alderantzizko bidea da, hau da, askotariko dieta egitera ohituta dagoen haur bat elikagaiak errefusatzen hasten da.\nFamiliaren bidez jokabide-ereduak finkatzea, elikadura-lehentasun egokienak ezartzen laguntzeko. Imitazioaren faktorea funtsezkoa da hemen; haurtzarotik elikagai-ereduek frutak eta barazkiak bezalako elikagaiak hartzen badituzte, seguruenik ohitura berak hartuko dira modu naturalean. Nola ezar daiteke eredu hori? Britainiar adituek jatorduetan giro lasaia lortzearen alde egiten dute, eta elikagaiak ez erabiltzearen alde. Hori ez dator bat Newcastle upon Tyneko Unibertsitateko adituek 2004an ezarri zutenarekin. Aditu horien arabera, elikadura-ohitura osasungarriak askoz gehiago finkatzen dira helduaroan haurtzaroan baino.\nAppetite aldizkariak, orduan, aditu horien ikerketen emaitzen berri ematen zuen, beste aditu-talde batek aurkezten duen ideiaren kontra. Lehen azterketa horren arabera, ikasteko prozesuan oztopo ugari daude ohitura osasungarriak hartzea zailtzen dutenak, hala nola denbora falta eta familiaren adibidea. Nolanahi ere, bistan da elikadura-hezkuntza funtsezkoa dela elikadura ona lortzeko.\nIldo horretatik, Estatu Batuetako Nekazaritza Sailak (USDA, ingelesezko sigletan) joan den maiatzean abian jarritako ekintza azaltzen da. MyPyramid elikagaien sistema ezagutaraztea du helburu, kontsumitzaileentzako elikadura-gomendioen gida.\nElikadurari dagokionez, adituek obesitatearen epidemia deitzen diotena murriztea eta kontrolatzea da lehentasun handienetako bat. Horretarako, EBk HELENA (Healthy Lifestyles in Europe by Nutritions in Joven) proiektua du, Europan nerabeen elikadura-ohiturak eta bizimodua hobetzeko diseinatua. Ikerketa askok aspalditik frogatzen dute transmititzen ez diren gaixotasun asko haurtzaroan edo nerabezaroan sortzen direla. Ohitura asko, elikagaiak barne, garai hauetan ezartzen dira, eta horregatik da hain garrantzitsua adin tarte jakin batzuetan praktika egokiak finkatzea.\nElikagaien kontsumoa, nutrizioari buruzko ezagutzak, elikaduraren aurkako jarrerak, elikagaien aukeraketa eta lehentasunak dira HELENA proiektuaren faktoreetako batzuk. Makro-proiektu horren berezitasunetako bat da zehaztea zer gizabanakok duten arrisku handiena elikadura-nahasteak, odoleko lipidoen profil anormalak, obesitatea, 2 motako diabetea edo zenbait bitamina eta mineralen gabezia, hala nola anemia, burdina faltagatik.\nHamar herrialdetako 25 ikerketa-taldek parte hartzen dute proiektuan, eta fuzzy logic ikuspegia («logika lausoa») proposatzen du, nerabeen elikadura-ohiturak optimizatzeko aholkularitza pertsonalizatua.


Argitaratua: 2014-12-23 11:31\nUrteko azken eguneko lehen minutuan (abenduaren 31n, 00:01ean) hasiko da Elgoibarko San Silbestre lasterketa herrikoia, eta egun berean, arratsaldez (17:00) egingo dute Mendaron, estreinakoz aurten. Bost kilometroko ibilbidea izango dute biek.\nArgitaratua: 2014-12-23 11:15\nPello Arrietak eta Javier Elorzak argitaratu dute, elkarlanean, Elgoibar. Garai gatazkatsu baten kronika. 1765-1825 izenburuko liburua. Urte horietan lurralde gatazkak eta liskarrak izateaz gain, gerrak eta inbasioak ere jasan zituen Elgoibarrek eta horien kontakizuna ere egin dute, hein handi batean Ignazio Bartolome Muguruza Iriondo pertsonai ilustreak bere garaian Madrilera bidalitako agiri grafiko baten arrastoan egindako ikerketa-lana baliatuta.\nArgitaratua: 2014-12-23 08:38\n2014 urtean nabarmendu diren kirolari, entrenatzaile, laguntzaile, zuzendaritzako kide edo babesleak saritu zituzten atzo (abenduak 22), Elgoibarko Udal Kirol Patronatuak urtero antolatzen duen Kirol Federatuen Sarietan. Herriko 19 kirol klubek beste horrenbeste sari banatu zituzten, eta horrez gainera, Kirol Patronatuak bi sari berezi banatu zituen, Hernandezi bata eta Loiolari bestea. (saritu guztien argazkiak eta merituak dauzka)\nArgitaratua: 2014-12-22 12:32\nHirugarren urtez jarraian, Gabonetako Haur Krosa antolatu zuen Mendaroko Txirrindulari Elkarteak zapaturako, eta Haur Hezkuntzako eta Lehen Hezkuntzako ehun ume inguruk izena eman zuten. (argazki bilduma dauka)\nArgitaratua: 2014-12-22 12:08\nElgoibarko Izarrak tonbola jarriko du bigarren urtez, abenduaren 24an. Erakunde publikoen diru-laguntza jasotzen du kultur elkarteak, baina elkartea ekonomikoki bideragarri egiteko erronkari aurre egiteko autofinantzaketa sustatu nahi dute, eta beste hainbat ekintzen artean, Tonbola jarriko dute aurten ere Kalegoen plazan. 11:00etatik aurrera salduko dituzte boletoak, eta lautik batek saria izango du.\nArgitaratua: 2014-12-22 09:59\nElgojaiotza taldeak atzo (abenduak 19) jarri zuen martxan Parrokiako jaiotza. Benantzio Otaegi Elgoibarko parrokoaren bedeinkapena jaso ostean, joan den apirilean zendu zen Juan Mari Osoro "Katxo"ren alargunak eta alabak izan zuten jaiotzari bizia eman zion botoiari emateko ohorea.\nArgitaratua: 2014-12-22 09:52\nAzken partida erabakigarrian Ismael Teran xakelari sevillarrari irabazi ostean, Patrice Etchegarai lapurtarrak irabazi du Elgoibarko Maisuen Nazioarteko 24. Xake Txapelketa.\nArgitaratua: 2014-12-22 09:45\nGaur, 16:00etatik aurrera, jokatuko dute Elgoibarko Nazioarteko Xake Txapelketaren azken jardunaldia. 20:00ak ingururako jakingo dugu zein den aurtengo irabazlea, baina Gustavo Barrenetxea elgoibartarrak egin duen lana nabarmendu behar da. Parte hartzen ari diren hamar xakelarietatik ELO puntuazio baxuena duen arren, ia amaierara arte torneoa irabazteko aukerak izan ditu.\nArgitaratua: 2014-12-22 09:37\nElgoibarko Inazio Bereziartua Musika eta Dantza eskolako ikasleek Eguberrietako kontzertua eskainiko dute gaur (abenduak 19) San Bartolome Parrokian. Era berean, Elgoibarko Udal Musika Bandak ere egitarau berezia prestatu du eguberrietarako (egitaraua dauka).\nSalgai dago Elgoibarko Izarrak prestatu duen 'Euskaldunak Elgoibarren' liburua\nArgitaratua: 2014-12-22 09:13\nAtzo aurkeztu zuen Elgoibarko Izarrak Euskaldunak Elgoibarren liburua. Kultur Etxeko sotoan, 60 lagunen aurrean, besteak beste, Elgoibarko Izarrako presidenteak, liburuaren babesleek (Danobat eta Udala), liburua idatzi duten sei lagunek, eta liburuan azaltzen diren pare bat protagonistek hitz egin zuten. (argazkiak dauzka)\nJon Gurrutxagak kontzertua eskainiko du domekan, sotoan\nArgitaratua: 2014-12-22 09:08\nSinuosek antolatuta, Hitz lauz diskoa aurkeztuko du Jon Gurrutxagak domekan, Elgoibarko Kultur Etxeko sotoan, 19:00etatik aurrera.\nHaur krosa antolatu du Mendaroko Txirrindulari Elkarteak zapaturako\nArgitaratua: 2014-12-22 09:04\nHirugarren urtez jarraian, Eguberrietako Haur krosa antolatu du Mendaroko Txirrindulari Elkarteak, haurren artean kirolerako zaletasuna sustatzeko asmoz. Zapatuan, hilaren 20an izango da, Mendarozabalen, 17:00etan, eta izenemateak lasterketa hasi baino orduerdi lehenago egingo dira han bertan.\nAgortu dira Eguberrietako bertso saiorako sarrerak\nArgitaratua: 2014-12-22 09:00\nAbenduaren 26an izango da Elgoibarko Izarra Euskaltzaleon Topaguneak urtero antolatzen duen Eguberrietako bertso-jaialdia, eta sarrera “guztiak” agortu direla jakinarazi dute antolatzaileek.\n'Elgoibarko hiri bilakaera' liburua aurkeztuko du Luis Ulazia arkitektoak\nDanobatek langileen familiei ateak zabalduz ospatu zuen 60. urtemuga\nElgoibarko txokoekin osatu du 2015eko egutegia Udalak\nRealeko presidenteak eta bi jokalarik hartuko dute parte Kirol Sarietako mahai-inguruan\nEduardo Arrillaga argazkilariaren lan bat saritu dute Asisafoto nazioarteko lehiaketan\nMaite Maiora eta Mustapha El Hachmi Gipuzkoako txapeldun krosean\nAinara Ladronen kontrako akusazioa erretiratu du Espainiako Auzitegi Naziolaleko Fiskaltzak